Ismlar manosi/ Исмлар маъноси - O'zbekcha Ismlar/узбекча исмлар - Ismlar manosi/ Исмлар маъноси - VIPSTATUS.UZ СМС Статусы,СМС поздравления, Смс Тожикча шерхо - статусы для соц. сетей: вконтакте, одноклассников, аськ\nСуббота, 20.09.2014, 01:51\nwww.VipStatus.uz статусы для соц. сетей: вконтакте, однок...\nПриветствую Вас Foydalanuvchi | RSS\nЕштиш Радио uzbestradio,\nUZBEK QIZLARI VIDEOSI\nOdnoklassniki uchun statuslar, aforizmlar, hazillar\nНовости Узбекский чат\nShe'r, Sms, Hikoya qo'shish +\nSMS Tush tabiri kitob\nSMS sevgi SMS hazillar\nSMS tilak SMS maslahatlar\nSMS maqtovlar SMS grafika\nSMS Sherli Fotolari SMS Ism\nSMS Dahshatlari Hazil topishmoqlar\nHikmatli so'zlar Hayotiy SMS'lar Operator SMS'lari Sms sport xazillari\nSms ota-ona Love Foto\nSMS Aqlli gaplar Hijron sherlari\nSog'inch she'rlari SMS Epigraflar SMS Talaba SMS Foto Mobile SMS'lar\nSms juma ayyomi tabriklari SMS Chiroyli sevgi so`zlari..\nSMS Ishq Ertagi\nSMS Prikol Maqollar\nSMS MP3 LAR\nSardor Rahinxon Sms Mp3\nAhad Qayum sherlar Sms Mp3\nUlug'bek Mirzo Xolmedov Sms Mp3\nSMS Qo'shiq Matni prikol\nMuhabbat Pardayeva SMS MP3 Sherlar\nJanob-prikol Sherlari WWW.VIPSTATUS.UZ\nSMS tug'ulgan kun tabriklari\n1-Sentabr Mustaqillik bayrami Tabrik Sherlari\n14-Fevral sevishganlar kuni Tabrik Sherlari\n14-Yanvarl Vatan himoyachilari kuni Tabrik Sherlari\nSMS Yangi yil bayrami\nSMS 1-Aprel hazillari SMS 8-Mart Xotin-qizlar bayrami\nSMS Ramazon kuni\nSMS Qurbon hayiti kuni SMS Ustozlar bayrami 1-Iyun bolalar kuni\n25-May So'nggi Qo'ng'iroq\n21-Oktyabr Til Bayrami Haqida Sherlar\n----------------- SMS O'zbekcha Status\n----------------- SMS Sevgi Status\nSMS Prikol Status\nSMS Do'stlik Status\nSMS Bayramlar Status\nSMS Mail Agent Status SMS Odnoklassniki Status\nSMS Fcebook Status\nSMS Vkontakt Status\nSMS ICQ Status\nSMS Twitter Status\nНовостиAKASI BOR SINGGILLAR UCHUN Lacetti’ning yangilangan ko‘rinishi O‘zbekistonda sotila boshladi Оғриқ қўрқуви унинг ўзидан кучлироқ «Одноклассники» чеҳраларни таний бошлади Алишер Файз яна ота бўлди! Сиз билмайдиган шокка солувчи 15 та факт “Xalq so‘zi” saytiga bo‘lgan xakerlik hujumi sababi e’lon qilindi Мини-чат\nОнлайн всего: 6 Гост: 4 Пользователей: 2CarlosLiz, garedojafew46\nГлавная » Файлы » Ismlar manosi/ Исмлар маъноси » O'zbekcha Ismlar/узбекча исмлар\nIsmlar manosi/ Исмлар маъноси 06.06.2012, 21:08\nИ ИБОДАТ (а.) - тоат-ибодат қилиш, Худога сиғинувчи, Унга бўйсунувчи ёки ибодат пайтида туғилган қиз. ИБОДУЛЛОҲ (а.) - Аллоҳнинг бандалари, қуллари. ИБРОҲИМ (қад.яҳ.) - халқларнинг отаси. ИЗЗАТУЛЛОҲ (а.) - Аллоҳнинг ҳурмат-иззатли бандаси бўлсин. ИЛҲОМ (а.) - руҳий кўгаринкилик, руҳланиш, авжланиш. ИМОМ (а.) - олдинда турувчи пешво, диний раҳнамо. ИНТИЗОР (а.) - интизор бўлиб кўпдан орзиқиб кутилган қиз. ИРОДА (а.) - Худонинг иродаси билан дунёга келтан қиз. ИСКАНДАР (юн.) - қўркмас, довюрак, жасур, мардларниш сардори, бошлиш. ИСЛОМ (а.) - бўйсунувчи, итоаткор, художой. ИСМОИЛ (қад.яҳ.) - Худо эшитди; Худодан сўраб олинган бола. ИСРОИЛ (қад.яҳ.) - Аллоҳга итоат қилувчи, Аллоҳ йўлида курашчи. ИХТИЁР (а.) - ихтиёри, эрки ўзида, ҳур, озод. ИҚБОЛ (а.) - бахту саодат, ёрур келажак, ҳаёт. Й ЙЎЛДОШ (ўзб.-ф.т.) - ҳамроҳ. К КАМОЛ (а.) - етук. КАМОЛИДДИН (а.) - диннинг камоли, ривожи ёки диннинг баркамол, етук намояндаси. КОМИЛ (а.) - етук, мукаммал. КАМОЛА (а.) - етук, баркамол қиз. КОМРОН (ф.т.) - мақсадга эришувчи, саодатманд, кудратли, омадли, толеи порлоқ. КУМУШ (ўзб.) - кумушдек бебаҳо, қимматбаҳо, қадрли, сулув қиз. Л ЛАЙЛИ (а.) - тун қизи, тунда туғилган қиз. ЛАТИФА (а.) - меҳрибон, мулойим қиз. ЛАТОФАТ (а.) - латофатли, покиза, шафқатли, зебо қиз. ЛОБАР (а-) - чиройли, келишган, ёкзимли, дилкаш қиз. ЛОЛА (ф.т.) - лоладек нафосатли,чиройли, кўркам, гўзал ЛУТФИЯ (а.) - мурувватли, меҳрли, сулув қиз. ЛУТФУЛЛОҲ (а.) - Аллоҳнинг лутфу эҳсони, муруввати, марҳамати. М МАВЖУДА (а.) - яратилган, бор, барҳаёт. МАВЛУДА (а.) - хосиятли, муқаддас кунда дунёга келган қиз. МАДИНА (а.) - бу исм Арабистондаги муқаддас зиёратгоҳ шаҳар бўлган Мадина номидан олинган. МАЛИКА (а.) - малика еки шоҳ авлодидан бўлган аёл. МАЛОҲАТ (а.) - кўркам, гўзал, малоҳатли қиз. МАСТУРА (а) - пардали, иффатли, покиза қиз. МАТЛУБА (а.) - илтижо қилиб сўраб олинган қиз. МАФТУНА (а.) - мафтун қилувчи, жозибали, дилкаш қиз. МАҲБУБА (а.) - севилган, суюкли, дилбар қиз. МАҲЛИЁ (а.) - ўзига жалб этувчи, кўнгилни ром қилувчи, сеҳрловчи, назокатли, жозибали, сулув қиз. МАҲМУД (а.) - мақталган, мақговга лойиқ. МЕҲРИНИСО - аёлларнинг қуёши. МИРЗА (ф.т.) - саводли, ўқимишли билимдон бўлиб ўссин. МОҲИГУЛ (ф.т.) - ойдек сулув, чиройли ва тулдек гўзал қиз. МОҲИДИЛ (ф.т.) - кўнгилнинг ойи ёки кўнглимизни ойдек еритган, нурга тўлдирган сулув қиз. МОҲИНУР (ф.т-а.) - ой нуридек покиза, сулув қиз. МОҲИРА (а.) - маҳоратли, пишиқ қиз. МУАЗЗАМ (а.) - азим, улуғ, буюк. МУАТТАР (а.) - хушбўй хид таратувчи. МУБОРАК (а.) - қутлуғ, саодатли. МУЗАФФАР (а.) - зафар қозонувчи, ғалабага эришувчи, голиб. МУНАВВАР (а.) - нурли, чароюн, ёруғ. МУНИРА (а.) - нур сочувчи, юзидан нур таралувчи, нурли, зебо қиз. МУНИС (а.) - дўст, ҳамдам. МУРОД (а.) - улгайиб мурод-мақсадига етсин ёки орзу, муродга эриштирган бола. МУСАЛЛАМ (а.)- бўйсунувчи, итоаткор. МУСУЛМОН (а.) - Ислом динига эътиқод қилувчи, иймонли, художой. МУХТОР (а.) - танланган, сайланган, эркин, озод. МУШАРРАФ (а.) - шарафланган, шарафли, ҳурмат-эҳтиромга эришган. МУЯССАР (а.) - Аллоҳ етказган, муяссар қилған фарзанд. МУҚАДДАМ (а.) - биринчи фарзанд. МУҚАДДАС (а.) - қутлуғ, табаррук, муқаддас, азиз. МУҲАММАД (а.) - мақталадиган, мақтовга, олқишга лойиқ, сазовор. МУҲАРРАМ (а-) - мухарррам ойнда дунёга келган бола. МУҲТАРАМ (а.) -энг ҳурматли, эъзозли. Н НАВРЎЗ (фт.) - янги кун, янги кунда - Наврўз куни туғилган бола. НАЖМИДДИН (а.) - диннинг юлдузи, диннинг иқболн. НАЗАР (а.) - Аллоҳ назар қилган, Аллоҳнинг назари тушган бола. НАЗИРА (а.) - авлиёлар, эшонларга назир қилинган, бағишланган қиз. НАЗИФА (а.) - покиза. НАЗОКАТ (а.) - нозиклик, нозик табиатли, нозанин сулув қиз. НАЗРУЛЛОҲ (а.) - Аллоҳга назр қилннган, бағишланган бола. НАМОЗ (ф.т.) - намоз вақгида туғилган бола. НАРГИЗ (а.) - наргисдек нафосатли, нозик, гўзал қиз. НАРИМОН (а-ф.т.) - жасур, қўрқмас, куч-қудратлн. НАСИБА (а.) -ризқи бугун, насибали қиз бўлсин. НАСИМ (а.) - тонг пайти зсадшан шабададек юмшоқ кўнгилли, мулойим табнатли, ёқимли бола. НАСИМА (а.) - тонг шамолидек ёқнмли, ҳузурбахш, мулойим табиатли, юмшоқ кўнгил, покиза, нафосатлв НАСРИДДИН (а.) - диннинг ёрдами, кўмага. НЕЪМАТ (а.) - ризқи бутун, насибаси тўкис бўлсин. НЕЪМАТУЛЛОҲ (а.) - Аллоҳвинг саховати, марҳамати, Аллоҳшнг неъмати. НИГИНА (ф.т.) - узук, қимматбаҳо узуқдек бебаҳо, азиз, гўзал қиз. НИГОРА (ф.т.) - чиройли юзли, зебо, тенгсиз ҳусн соҳибаси. НИЗОМ (а.) - тартиб-интизомли,одоб-ахлоқли бола бўлсин. НИЗОМИДДИН (а.) - диний илмларни, тартиб-қоидаларни мукаммал билувчи, дин ривожига ҳисса қўшувчи. НИЛУФАР (ҳинд.) - нилуфардек нафосатли, нозик ва зебо қиз. НИШОН (ф.т.) - бола туғилганда унинг баданида бирон хил белги бўлса ёки отасидан нишона бўлсин деган маънода ушбу исм кўйилади. НОДИР (а.) - ноёб, қимматбаҳо, қадрли бола. НОДИРА (а.) - тенгсиз, бебаҳо, беназир, беқиёс гўзаллик соҳибаси. НОРБОЙ (ф.т-ўзб.) қизил холли бола улғайиб бой-бадавлат бўлсин. НОРМУРОД (ф.т-а.) - қизил холли бола орзу муродларимизга эриштирди ёки қизил холли бола соғ-омон улғайиб истагига, муродига етсин. НОРМУҲАММАД (ф.т.-а.) - қизил холли болани Муҳаммад (с.а.в.) охиратда шафоат қилсинлар. НОРМЎМИН (ф.т-а.) - қизил холли бола, аклли, доно, мўмин-қобил бўлсин. НОРОЙ (ф.т-ўзб.) - қизил хол билан туғилган, ойдек зебо, кўркам қиз. НОРТОЖИ (ф.т.) - қизил холли бола. НОРХОЛ (ф.т.) - баданида қизил хол билан туғилган қиз. НОРҚОБИЛ (ф.т-а.) қизил хол билан туғилган бола, улғайиб қобил бўлсин. НОСИР (а.) - ёрдам берувчи, ғолиб. НУРББК (а-ўзб.) - беклар авлодига мансуб бўлган толеи нурли, иқболи порлоқ бола. НЎРЖАМОЛ (а.) -нур юзли, чиройли, гўзал қиз. НУРИДДИН (а.) - диннинг нури, зиёси, машъали. НУРУЛЛОҲ (а.) - Аллоҳнинг нури, зиёси, ёғдуси. НУСРАТ (а.) - ёрдам берувчи, кўмак берувчи, голиб. НУСРАТУЛЛОҲ (а.) - Аллоҳнинг кўмаги, муруввати. О ОБИД (а.) - Аллохга сиғинувчи, Унга ибодат қилувчи. ОБИДА (а.) - Аллохга ибодат қилувчи, тақводор қиз. ОБОД (ф.т.) - ҳаёти обод, серфайз, насибаси бутун бўлсин. ОДИЛ (а.) - адолатли, ҳақгўй. ОДИНА (ф.т.) - хосиятли бўлган, муборак кун ҳисоблашан жума кунида туғилган бола. ОЗОД (ф.т.) - озод, ҳур, эркин. ОЗОДА (ф.т.) - ҳур, эркин, покиза қиз. ОЗОДБЕК (ф.т-ўзб.) - беклар авлодига мансуб бўлган ҳур, эркин, саодатманд бола. ОЙГУЛ (ўзб-ф.т.) - ойдек чиройли, сулув, гулдек чиройли қиз. ОЙДИН (ўзб.) - ойдин, ёруғ кечада туғилган қиз ёки хаёти нурли, иқболи порлоқ, чароюн бўлсин. ОЙЖАМОЛ (ўзб-а.) - ойдек гўзал ҳусн соҳибаси, ой юзли зебо қиз. ОЙНИСА (ўзб-а.) - аёлларнинг ойдек сулуви, зебоси. ОЙША (а.) - барҳаёт яшовчи. ОЛИМ (а.) - илм сохиби. ОЛИМА (а.) - илмли, билимдон қиз. ОЛИЯ (а.) - олий, улуғ, юксак мартабали. ОЛЛОЁР (а-ф.т.) - Аллоҳ ёр, мададкор бўлсин, хамиша ҳамдам, ҳамроҳ бўлсин, қўллаб ўз паноҳида асрасин. ОМОН (а.) - ўсиб, улғайиб соғ-омон бўлсин. ОМОНУЛЛОҲ (а.) -Аллоҳнинг ўзи хар қандай хавф-хатар ва офатларддн омон сақлайдиган бола. ОРЗИГУЛ (ф.т.) - орзу қилиб эртпилган гулдек сулув, дилрабо қиз. ОРЗУ (ф.х.) - ота-онасини орзусига эриштирган, мақсадига етказған ёки орзиқиб кутилган бола. ОРИФ (а.) - маърифатли, билимли, ақлли, Аллоҳни таниган художўй, тақводор. ОРТИҚ (ўзб.) - баданида бирор ортиқча аъзо билан туғилган бола. ОТАБЕК (ўзб.) - бекларнинг бошлиғи, сардори. ОҚИЛ (а.) - ақлли, доно, зукко. ОҚИЛА (а.) - ақлли, зукко, доно қиз. П ПАНЖИ (ф.т.) - одатда оиладаги бешинчи болага ушбу ном қўйилади. Панж-беш маъносини англатади. ПАРДА (ф.т.) - парда билан туғилган бола. ПЎЛАТ (ф.т.) - пўлатдан кучли, иродали, мустаҳкам бўлиб улғайсин. Р РАВШАН (ф.т.) - нурли, ёруғ, чароғон ёки иқболи порлоқ бола бўлсин. РАЖАБ (а.) - Ражаб ойида, яъни ҳижрий йилнинг еттинчи ойида туғилган бола. РАМАЗОН (а.) - қутлуғ, муборак ой ҳисобланмиш қамарий йилнинг 9 ойида туғилган бола. РАМЗИДДИН (а.) - диннинг рамзи, тимсоли. РАСУЛ (а.) -Аллоҳнинг элчиси. РАЪНО (а.) - раъногуддек сулув, чиройли, пурлатофат қиз. РАҲМАТ (а.) - меҳрибон, раҳмдил, шафқатли. РАҲМАТУЛЛОҲ (а.) - Аллоҳнинг раҳмати, муруввати, марҳамати билан дунёга келтан бола. РИЗО (а.) - розилик. РОБИЯ (а.) - оиладаги тўртинчи фарзанд. РОЗИЯ (а.) - розилик, мамнунлик, шукроналик бахш этган, суюкли, ёқимтой, дилкаш қиз. РОҲАТ (а.) тинч-омон, роҳатда, ҳузур-ҳаловатда яшасин. РУСЛАН (ф.т.) - арслон, қўрқмас, жасур, қудратли, довюрак. РУСТАМ (паҳл.) - куч-қудратли, ботир, енгалмас, довюрак жасур, матонатли. РУХШОНА (ф.т.) - чиройли, гўзал юзли, кўркам, сулув РЎЗИ (ф.т.) - ризқи бутун, насибали, бахт-саодатли бўлсин. РЎЗИМУРОД (ф.т-а.) - ризқ-насибали бола улғайиб мурод-мақсадига етсин. РЎЗИМУҲАММАД (ф-т-а.) - ризқли, насибали болани Муҳаммад (с.а.в.) охиратда шафоат қилсинлар. РУЗИХОЛ (ф.т.) - ризқли, насибали, хол билан туғилган қиз, С САДОҚАТ (а.) - содиқ, садоқатли, вафодор. САДРИДДИН (а.) - диннинг баланд мартабали, юқори мавқега эга раҳнамоси, диншшг улуғ намояндаси. САИД (а.) - бахт саодатли. САИДА (а.) - омадли, бахтли, саодатли. САЙИД (а.) - эга, бошлиқ, раҳнамо, аслзода, олийнасаб. САЙИДА (а.) - олийнасаб сайидлар авлодига мансуб қиз. САЙИДБЕК (а.) - аёлзода, олийнасаб беклар авлодидан бўлган бола. САЙИДМУРОД (а.) - олий насаб, аслзода, сайидлар авлодига мансуб бола. Улғайиб мурод-мақсадига етсин. САЙФИДДИН (а.) - диннинг қиличи. САЙФУЛЛОҲ (а.) - Аллоҳнинг қиличи. САЛИМ (а.) - соғлом, соғу саломат. САЛОМАТ (а.) - омон-эсонлик, соғу саломатлик. САМАНДАР (а.) - ўт ичида яшовчи, ўтдан пайдо бўладиган жонзот, ўлмас, мустаҳкам иродали. САНАМ (а.) - мажусийлар илоҳи, маъбудаси; зебо, суюкли қиз. САОДАТ (а.) - бахтли, саодатли, иқболи порлоқ қиз. САРВАР (а.) - йўлбошчи, раҳнамо. САРВИНОЗ (ф.т.) - қадди-қомати тикка ўсувчи, сарв дарахтидек келишган ва нозик қиз. САРДОР (ф.т.) - раҳнамо, етакчи, йўлбошчи, бошлиқ. САФАР (а.) - Сафар ойида ёки сафар вақтида дунёга келган бола. САФАРАЛИ (а.) - Сафар ойида ёки сафар пайтида туғилган бола Алидек куч-қудрат, ақл-заковат эгаси бўлсин. САФАРГУЛ (а-ф.т.) - Сафар ойида ёки сафар пайтида дунёга келган гулдек кўркам, зебо қиз. САЪДУЛЛОҲ (а.) - Аллоҳ ато этган бахт-саодат ёки Аллоҳнинг иқболи порлоқ, бахту саодатли бавдаси. СЕВАР (ўзб.) - севимли, ёқимли фарзанд. СИРОЖ (а.).- машъал. СИРОЖИДДИН (а.) - диннинг нури, машъали. СОАТ (а.) - хосиятли, бахтли соатда туғилган бола. СОБИР (а.) -;чидамли, сабру тоқатли, иродаси мустаҳкам бола. СОБИТ (а.) - мустаҳкам, чидамли, келишган, чиройли бола. СОДИҚ (а.) - садоқатли, вафодор. СОЖИДА (а.) - сажда қилувчи, Аллоҳга сиғинувчи мусулмон қиз. СОЛИҲ (а.) - покиза, пок, солиҳ амаллар қилувчи. СОҲИБ (а.) - хўжайин, эга, дўст, ҳамдам. СУЛТОН (а.) - подшоҳ, ҳукмдор, юксак мартаба, обрў-эътибор эгаси бўлсин. СУЛТОНАЛИ (а.) - юксак обрў-эътибор, мартаба эгаси бўлсин еки ушбу бола Алидек куч-қудрат, юксак ақлу заковат эгаси бўлсин. СУЛТОНМУРОД (а.) - юксак мавқели, мартабалар, обрў-эътибор соҳиби бўлиб етишсин, орзу-муродига эришсин. СУЛТОНОЙ (а-ўзб.) - олий мартаба, мавқели, обрў, эътибор соҳибаси бўлган ойдек гўзал, зебо қиз. СУРАЙЁ (а.) - юзи Сурайё юлдузидек нурли, ёруғ, гўзал қиз, иқболи Сурайё юлдузидек порлоқ бўлсин. Т ТАБАССУМ (а.) - ҳаёти шодликка, қувончга тўлиқ бўлсин ёки кулиб, жилмайиб турувчи, чеҳрасидан табассум аримайдиган қиз. ТАЛЪАТ (а.) - юз кўриниши чиройли, гўзал бола. ТЕМИР (ўзб.) - темирдек мустаҳкам иродали бўлсин. ТЕША (ўзб.) - тешадек ўткир, кескир бўлсин, мустаҳкам бўлсин еки киндиш теша билан кесилган бола. ТИЛОВМУРОД (ўзб-а.) - тилаб олинган, Худодан сўраб олинган бола улғайиб мурод-мақсадига етсин. ТОЖИДДИН (ф.т-а.) - дшнинг тожи, диннинг юксак билимдони, улуғ намояндаси. ТОЖИМУРОД (ф.т-а.) - хол билан туғилган бола улғайиб мурод-мақсадига етсин ёки холли бола орзу-муродимизга эриштирди. ТОЖИНИСО (ф.т-а.) - аёлларнинг тожи, улуғи, эътиборга сазовори ва энг гўзали. ТОЛИБ (а.) - талаб қилувчи, илм изловчи. ТОШМУРОД (ўзб-а.) - тошдек маҳкам, мустаҳқам иродали бола улғайиб мурод-мақсадига етсин. ТОШПЎЛАТ (ўзб-ф.т) - тош ва пўлатдек мустаҳкам бола, узоқ умр кўрсин. ТОҲИР (а.) - покиза, бегуноҳ. ТУРСУН (ўзб.) - нобуд бўлмасин, соғу саломат ўссин, омон қолсин, яшаб кетсин. ТУРҒУН (ўзб.) - туриб қолсин, нобуд бўлмасин, умри узоқ бўлсин. ТЎЛҚИН (ўзб.) - яйраб, шоду хуррам бўлиб, завқу шавққа тўлиб юрсин. ТЎРА (ўзб.) - юқори маргаба, мавқе эгаси, аслзода. У УБАЙДУЛЛОҲ (а.)- Аллохнинг кичик қули. УЛДОНА (ўзб-ф.т.) - ушбу доно, зукко, ақлли, фаҳм-фаросатли қиздан кейинги фарзанд ўғил бўлсин. УЛУРБЕК (ўзб.) - улуғ, куч-қудратлн, ҳукмдор ёки бекларнинг улуғ, буюк сардори, бошлиғи. УМАР (а.) - мангу барҳаёт яшовчи. УМИД (ф.т.) - умид билан кутилган ёки яшаб кетишига умид қилинган бола. УМИДА (ф.т.) - орзу-умид билан кутилган ёки яшаб кетишига умид қилинган қиз УМИДУЛЛОҲ (ф.т.-а.) - Аллоҳ етказган орзу-умид. УСМОН (а.) - синиқчи, даволовчи, табиб. УЧҚУН (Узб.) - ҳаёти ёруғ, нурли, толеи порлоқ бўясин. Ф ФАЗИЛАТ (а.) - яхши хислатли. ФАЗЛИДДИН (а.) - диннинг фазли, камоли. ФАЙЗУЛЛОҲ (а.) - Аллоҳнинг марҳамати ёки Аллохнинг ризқу насибали, омадли бандаси. ФАРАНГИЗ (ф.т) - нур таратувчи, шуъла сочувчи гўзал қиз. ФАРИД (а.) - якка, ягона. ФАРИДА (а.) - якка, ягона, тенгсиз қиз. ФАРМОН (ф.т.) - буйруқ, Аллоҳнинг фармони, амри билан дунёга келган бола. ФАРОРАТ (а.) - ҳузур-халоват, роҳат-фароғатда яшасин. ФАРРУХ (ф.т.) - юзидан нур ёгалувчи, очиқ чеҳрали, чиройли, кўркам. ФАХРИДДИН (а.) - диннинг фахри, ғурури. ФЕРУЗ (ф.т.) - енгилмас, юлиб. ФЕРУЗА (ф.т.) - ғолиб, иқболи баланд зебо қиз. ФИРУЗ (ф.т.) - саодатли, иқболи порлоқ ёки енгилмас, ғолиб, ФИРУЗА (ф.т.) - саодатли ёки фирузадек бебаҳо, қимматли, гўзал, зебо қиз ёки нурли, юзидан нур таралувчи. ФОЗИЛ (а.) - билимдон, доно, зукко. ФОЗИЛА (а.) - билимли, зукко қиз. X ХАЙРИДДИН (а.) - диннинг хайру саховати ёки хайру саховатпеша, ҳимматли дин намояндаси. ХАЙРУЛЛОҲ (а.) - Аллоҳнинг хайру саховати, муруввати, Аллоҳнинг туҳфаси. ХАЛИЛ (а.) - севимли, азиз дўст. ХОЛБЕК (ф.т-ўзб.) - беклар авлодидан бўлган холли бола. ХОЛБЕКА (ф.т-ўзб.) - беклар авлодидан бўлтан холли қиз. ХОЛБИБИ (ф.т-ўзб.) - юқори мавқега эга, баланд мартабали холли қиз. ХОЛБОЙ (ф.т-ўзб.) - хол билан тушлган бола вояга етиб, улғайиб давлатманд, бой бўлснн. ХОЛДОР (ф.т.) - хол билан туғилган холли бола. ХОЛМИРЗА (ф-т.) - холли бола, билимдон, доно, ўқимишли,саводхон бўлиб етишсин. ХОЛМУРОД (ф.т-а.) - холли бўлиб туғилган бола, ўсиб орзу-муродига етишсин. ХОЛМУҲАММАД (ф.т-а.) - холли бўлиб туғилган болани Муҳаммад (с.а.в.) охиратда шафоат қилсинлар. ХОЛМЎМИН (ф.т-а.) - холли бўшб туғилган бола мўмин-қобил бўлсин. ХОЛТОЖИ (ф.т.) - баданида холи ва тожи мавжуд бўлган бола. ХОНДАМИР (ўзб-ф.т.) - бу исм, олимларнинг таъкидлашича, аслида, "хованд амир" бўлиб, унинг маъноси Худо амр этувчи ҳукмдордир ёки Худонинг назари тушган, Худонинг йўлидан тўғри юрувчи, Унинг олқишига сазовор бўлган ҳукмрон. ХОНЗОДА (ўзб-ф.т.) - хон ёки асилзодалар авлодидан бўлган қиз. ХОСИЯТ (а,) - яхши хислат ва фазилатлар сохибаси бўлсин ёки омадли ёки хосиятли кунда туғилган фарзанд. ХУДОЙБЕРДИ (ф.т-ўзб.) - Худо берди, Аллоҳ ато этди. Аллоҳнинг марҳамати, туҳфаси бўлган бола. ХУДОЙНАЗАР (ф.т-а.) - Худонинг назари тушган бола. ХУМОР (а.) - кўпдан интиқлик билан орзиқиб кутилган бола. ХУРРАМ (ф.т.) - шод, бахтиёр, хурсанд, бахтли бўлсин ёки қувончли кунда туғилган бола. ХУРСАНД (ф.т.) - шоду хуррам, бахтиёр бўлиб юрсин ёки қувончли кунда туғилган бола. ХУРШИД (ф.т.) — қуёш бениҳоят чиройли, хушсурат ёки иқболи қуёшдек порлоқ бўлсин. ХУРШИДА (ф.т.) - қуёшдек ҳусну жамол соҳибаси бўлган гўзал, сулув, латофатли киз ёки иқболи қуёшдек порлоқ бўлсин. Ч ЧАРОС (ўзб.) - кўзлари чаросдек фусункор, жозибаля, чиройли қиз ёки қоп-қора кўзлари катта қиз. ЧОРИ (ф.т.) - оиладаги тўртинчи ўғил. Ш ШАБНАМ (ф.т.) - шудрингдек беғубор, покиза қиз. ШАВКАТ (а.) - шон-шуҳрат, куч-қудратли бола бўлсин. ШАМСИДЦИН (а.) - диннинг қуёши. ШАМСИЯ (а.) - қуёшдек порловчи чароғон қиз, чиройли қиз. ШАМСУЛЛОҲ (а.) - Аллоҳнинг нури, ёғдуси ёки Аллоҳнинг қуёвдек порлоқ чеҳрали, чиройли бандаси. ШАРБАТ (а.) - ёқимли, ширин, суюкли қиз. ШАРИФ (а.) - шарафли, муқаддас, азиз. ШАРИФА (а.) - азиз, қадрли, шарафли қиз. ШАФИҚА (а.) - шафқатли, меҳру мурувватли, оқибатли қиз. ШАҲБОЗ (ф.т.) - лочин, чакқон, шиддаткор, шижоатли, довюрак, қудратли бўлсин. ШАҲИНА (ф.т.) - довюрак, мард, жасур, қўрқмас қиз. ШАҲЛО (а.) - катта, қора кўзли, гўзал қиз. ШАҲНОЗ (ф.т.) - шоҳлар, асилзодалар авлодига мансуб нозли, нозик ва зебо, гўзал қиз. ШАҲОБИДДИН (а.) - диннинг ёрқин, нурли юлдузи. ШАҲОДАТ (а.) - гувоҳлик берувчи. ШЕРАЛИ (ф.т-а.) - шердек довюрак, қўрқмас, жасур, Алидек куч-қудрат, ақл-идрок эгаси бўлсин. ШЕРБОИ (ф.т-ўзб.). - шердек довюрак, жасур, баҳодир бола улғайиб бой-бадавлат бўлсин. ШЕРЗОД (ф.т.) - шернинг боласи; шердек довюрак, қўрқмас ботирлар авлодидан бўлган бола. ШЕРМУРОД (ф.т-а.) - шердек қўрқмас, жасур, довюрак бола мурод-мақсадига етсин. ШЕРМУҲАММАД (ф.т-а.) - шердек довюрак, жасур, баҳодир болани Муҳаммад (с.а.в.) охиратда шафоат қилсинлар. ШЕРХОН (ф.т.-ўзб.) - хон, асилзодалар авлодига мансуб, шердек довюрак, жасур, баҳодир бола ёки шерларнинг шери, ҳукмдори, яъни шердек довюрак баҳодирларнинг сардори. ШЕРҚОБИЛ (ф.т-а.) - шердек довюрак, жасур, баҳодир бола доно, ақшш, қобил бўлиб ўссин. ШЕРҚУЛ (ф.т-ўзб.) - Аллоҳнинг шердек жасур, довюрак бандаси. ШИРИН (ф.т.) - ёқимли, азиз, суюкли, ширин бола. ШОБЕРДИ (ф.т-ўзб.) - Аллоҳнинг марҳамати билан дунёга келган бола улғайиб улуғ мартабалар соҳиби бўлсин. ШОДИ (ф.т.) - шодлик, қувонч, бахтиёрлик. ШОДИБЕК (ф.т-ўзб.) - беклар авлодидан бўлган шоду хуррам, қувноқ, бахтиёр бола. ШОДИГУЛ (ф.т.) - шоду хандон, бахтиёр, қувноқ ва гулдек зебо қиз. ШОДИЁР (ф.т.) - шоду хуррамлик, қувонч, бахтиёрлик ҳамиша ҳамроҳи бўлсин ёки бизга шодликни ёр этган ёхуд қувончли кунда туғилган бола. ШОДИМУРОД (ф.т-а.) - шод, хуррам, бахтиёр бола улғайиб мурод-мақсадига етсин ёки шоду-хуррамлик, қувонч-бахтиёрлик келтирган бола муродимизга етказди. ШОДИМУҲАММДД (ф.т-а.) - шоду хуррам бахтиёр болани Муҳаммад (с.а.в.) охиратда шафоат қилсинлар. ШОДИЯ (ф.т.) - шод, хуррам, қувноқ, бахтиёр ёки қувончли кунда турилган киз. ШОДМОН (ф.т.) - шод, бахтиёр, қувноқ ёки ҳаёти шодликка тўлиқ бўлсин ехуд қувончли, шодмон кунда туғилган бола. ШОИР (а.) - шоир, сўзга чечан, ҳозиржавоб, ширинсўз, нотиқ бўлсин. ШОИРА (а.) - шоира бўлсин, сўзга чечан, ширинсухан, нотиқа қиз бўлсин. ШОЙИСТА (ф.т.) - ҳурмат-эҳтиромга лойиқ, эъзоз-эътиборга муносиб қиз. ШОКИР (а.) - шукур қилувчи, Аллоҳга шукур қилувчи бола бўлсин ёки бизга фарзанд бергани учун Аллоҳга шукр. ШОҲИДА (а.) - сулув, гўзал, зебо қиз. ШОҲИМАРДОН (ф.т.) - мард, баҳодирлар шоҳи. ШОҲРУҲ (ф.т.) - юзида шоҳлик аломатлари зоҳир бўлган келишган, зебо бола. ШОҲСАНАМ (ф.т-а.) - гўзаллар, сулувлар шоҳи, зеболиқда беназир, беқиёс қиз. ШУКУР (а.) - қаноат, сабру тоқат қилувчи, рози, миннатдор. ШУКРУЛЛОҲ (а.) - бизга фарзанд ато қилганлиги учун Аллоҳга беҳад ҳамду санолар, шукроналар бўлсин. ШУҲРАТ (а.) - довруғ, обрў, шон, ифтихор.\nКатегория: O'zbekcha Ismlar/узбекча исмлар | Добавил: SAMIR\n| Теги: Ismlar manosi/ Исмлар маъноси\nПросмотров: 3252 | Загрузок: 0\nHamma Smaylni Ko'rish\nКод *: Форма входа Инфо Добавить Привет, ГостьЗарегистрируйтесь или авторизуйтесь и получите все приемущества сайта. Логин:\nДобавить новость Добавить файл Добавить картинку Добавить в блог Добавить статью Добавить сайт Добавить объявление Отправить sms\nBeeline SMS YUBORISH\nPerfectumMobile sms yuborish\nФотоChiroyli qizlar/Красивая девушкаChiroyli qizlar/Красивая девушкаChiroyli qizlar/Красивая девушкаChiroyli qizlar/Красивая девушкаChiroyli qizlar/Красивая девушка\nСКАЧАТЬ БЕСПЛАТНО SMS-BOX!\n1 апрельские приколы\nСМС приколы (фото)\nСМС Думаю о тебе\nСМС 8 - марта СМС любимым\nСМС приколы СМС Валентинки СМС Скучаю по тебе\nСтатусы icq Супер статусы\nСтатусы про любовь Короткие статусы Романтические\nНовые статусы Фото статус\nСтатусы стервы Статусы про жизнь\nСтатусы в асе\nпро Кавказскую Любовь\nПрикольные смс поздравления Цветочный гороскоп Учителю\nУходящим на пенсию С юбилеем С разводом, 2-м браком\nНачальнику На свадебный юбилей Любимому, мужу Любимой, жене, подруге\nГороскоп друидов Восточный гороскоп\nВоенным, призывникам Владельцу фирмы 5 Октября - День учителя\n1 Мая Христово Воскресение - Пасха\n7 Января - Рождество 1 Января - Новый год\nAzerbaycan statuslari sozleri\nРейтинг сайтов 1 Свадебный портал Свадьбы.Уз 112 0 5.0 2 ENG SO'NGI XITLAR - WWW.Ziyodbek.CoM MP3 KLIP KINO SHOU ... 432 0 0.0 3 WWW.JAVOXIR.COM MP3 MUSIQA, KLIP, SMS SHERLAR, UZBEK FILM... 4298 0 0.0 4 www.uzmusic.uz - Музыкальный портал Узбекистана Музыкальный портал Узбекистана: Скачать новые Mp3 в TAS-IX. http://www.uzmusic.uz/ 286 0 0.0 5 Скрипты для ucoz, скрипты для сайтов ucoz - Форум вебмастеров 101 0 0.0 Активные участники zigiSMS lar soni: 431Postlari: 1301 _AliXaN_SMS lar soni: 184Postlari: 116 DilnozaSMS lar soni: 126Postlari: 4281 gulasal9697SMS lar soni: 84Postlari: 783 zokir12SMS lar soni: 79Postlari: 3614 SHAXZODSMS lar soni: 59Postlari: 229 LOBARSMS lar soni: 42Postlari: 21 KALISMS lar soni: 19Postlari: 0 Marziya1991SMS lar soni: 15Postlari: 0 krasavchikSMS lar soni: 14Postlari: 0\n2014-YIL MAMLAKATIMIZDA "OBOD TURMUSH YILI" DEB ELON QILINDI.


Бермуд учбурчагидан-да қўрқинчли: Ер юзидаги сирли масканлар » Ўзбекистон янгиликлари – Zamin.uz\n31 январь 2018, 23:00\nКўп кемалар ва одамлар ғойиб бўлган Бермуд учбурчаги ҳозирга келиб дунёдаги энг сирли ва хавфли жойи ҳисобланмай қўйган. Маълум бўлишича, ер юзида ундан-да жиддий хавф солувчи ҳудудлар талайгина. Бу ерларда ҳам йирик объектлар ғойиб бўлади, ғалати ҳодисалар кузатилади ва тушунарсиз электромагнит тўлқинлар қайд этилади. Бироқ асосийси бу эмас, асосийси - илм-фан ва юқори технологияларнинг бугунги кундаги ривожига қарамай, бу масканлардаги жумбоқларни ечишнинг уддасидан чиқилмаганида. Don'tPanic шу ҳақидаги маълумотлари билан бўлишди, деб ёзади Кун нашри.\nГеологик кузатувларга кўра, ороллар минглаб йиллар давомида шаклланади. Бироқ бу аслида орол эмас. 1963 йилгача Суртсейдан дарак ҳам бўлмаган, бироқ вулқон фаоллиги кузатилгандан бир неча кун ўтиб пайдо бўлган ва қисқа муддатларда фантастик тезликда кенгайган. 4 йилдан сўнг вулқон фаоллиги тўхтаб, олимлар кўринишидан мутлақо оддий "қуруқлик бўлаги"ни кўришга муваффақ бўлишган. Асосий жумбоқ бу орол қандай ва нимадан пайдо бўлганида.\nАгар бир тоғга тенг одамларни териб қўйиб, кунига юзлаб одамлар қатл қилинса, қонли шаршара ҳосил бўлиши мумкин. Бироқ худди шундай тасаввур уйғотувчи, Антарктидадан топилган шаршара бошқа йўл билан юзага келган. Ушбу материкда фақат олимлар ва пингвинлар яшар экан, қонли шаршараларнинг келиб чиқишини аниқлаш қийин бўлмади. Манба тубида темирга бой кўл аниқланган. Ундаги сув 400 метр чуқурликда яшаган ва 2 миллион йил давомида темир ҳамда олтингугурт билан озиқланган сирли микроорганизмлардан ранг олган.\nТасаввур қилиб кўринг-а, қўшнингиз уйи ёнида НУЖдан ҳимояланиш учун хавфсизлик минорасини қурдирган. Ер юзининг биргина жойида бундай қўшни ақлдан озган ҳисобланмайди, чунки у ерда НУЖ дастидан тинчлик йўқ. Бу Колорадодаги Сан-Луис водийсидир. 16 йилда хавфсизлик минораси ёрдамида 50 тача номаълум учар жисм аниқланган. Бу жойдаги яна бир тушунарсиз ҳолат – жониворларнинг ваҳшийларча ўлдирилган жасадлари кўплигида.\nФудзи тоғи этагидаги бу жойнинг бошқача номи – ўз жонига қасд қилувчилар ўрмони. 10 йилча аввал у ердан бир йил давомида 105 кишининг жасади топилган. Бу жумбоқ ҳануз ўз ечимини топгани йўқ. Бир томондан, барчасига Kuroi Jukai китобини айбдор қилиш мумкин, унда бу ўрмон ҳаётдан кўз юмиш учун мукаммал жой сифатида таърифланади. Бошқа томондан эса, бу китобда реал ҳаётда содир бўлган фожиа тасвирланган.\nБу масканнинг иккинчи номи - Ажал водийси. Ортидан қатор оёқ излари акс этган кўплаб тошлар шундай жойлашганки, улар худди мустақил ҳаракатланадигандек тасаввур уйғотади. Бу ҳаракатланувчи тошлар 70 йил давомида ечилмаган жумбоқ бўлган ва ҳатто ҳаётнинг ўзгача шакли ҳам ҳисобланган. Бироқ кейинчалик бу тошларнинг асоси водий юзасини қопловчи музларга бориб тақалиши ва кучли шамолда улар ҳаракатга келиши ҳақидаги версия илгари сурилди.\nДунёнинг бошқа бир ерида бундай қўрқинчли кўприк бўлмаса керак. Нима учундир кўп итлар шу кўприкдан сакраб, тил тортмай ўлади ва бу бир-икки тасодифий ҳолат эмас, у ерда сўнгги 50 йилда 50 ит жасади топилган. Шуниси қизиқки, итлар кўприкнинг бир нуқтасидан сакрашни амалга оширади. Айтишларича, кўприкдан сакраб омон қолган итлар яна унга қайтиб, пастга қараб сакрашган, бироқ бунинг қанчалик ҳақиқат экани номаълум.\nБу кўл Ҳиндистонда Иккинчи жаҳон уруши вақтида кашф қилинган. Аскарлар унинг тубида 200 дан зиёд инсон скелети борлигини кўришган. Биринчи версия ғойиб бўлган япон аскарларининг қабри бўлган, бироқ тадқиқотлар бу скелетларнинг у ерда эрамизнинг 850-йилларидан буён бўлганини кўрсатган. Бундан ташқари, ҳар бир скелет бош суягининг юқори қисмида кичик тешикча бўлган. Табиийки, кўплар бу ерни қурбонлик келтириладиган жой дея тахмин қилган. Яна бир версияга кўра, бу - йирик дўлдан ҳалок бўлган зиёратчилар гуруҳи.\nБу Бермуд учбурчагининг номаълум "қариндоши". Иблис денгизи анча қизиқроқ бўлса-да, у ҳақида деярли ҳеч ким билмайди. У Япониянинг жанубий қирғоқлари ва Гуам ўртасида жойлашган. Бу ерда кўп кемалар чўкиб кетган ва фақат шугина эмас. Иблис дарёси шунингдек доим ҳарбий самолётлар қурилмаларини уриб туширади. Бу ерда НУЖлар ҳам, сув ва осмонда сирли оловлар ҳам қайд этилади. Минтақаларнинг энг кўзга кўринган олимлари ҳам бу воқеаларга изоҳ топа олишмаган. Япония ҳукумати бу сувга тушишни тавсия қилмайди.\nЯнгиликлар » Дунё » Бермуд учбурчагидан-да қўрқинчли: Ер юзидаги сирли масканлар\n11:03 Одамлар изсиз йўқолаётган макон…\n16:53 Бермурд учбурчагида 90 йил аввал йўқолган кема қайта пайдо бўлди\n18:01 Олимлар Бермуд учбурчагида сирли жисмга дуч келишди\n16:00 90 йил ўтиб, Бермуд учбурчагидан кема қайтиб келди


Adviser’лар тизими, янги мутахассисликлар, 5 кунлик таълим – “Ипак йўли” туризм халқаро университети раҳбарияти ҳисоботи\n4 октябрь куни Ахборот ва оммавий коммуникациялар агентлиги анжуманлар залида Ўзбекистон Республикаси Туризмни ривожлантириш давлат қўмитасининг Илмий тадқиқотлар ва таълим муассасалари билан ишлаш бошқармаси бошлиғи Анвар Аллаберганов, “Ипак йўли” универститетининг Ривожлантириш ва халқаро муносабатлар бўйича биринчи проректори Азамат Акбаров, Университетнинг Ўқув ва тарбиявий ишлар бўйича проректори Баҳодир Тўраев ҳамда ОАВ вакиллари иштирокида матбуот анжумани бўлиб ўтди. Тадбир Ўзбекистон Президентининг 2018 йил 28 июндаги Самарқанд шаҳрида “Ипак йўли” туризм халқаро университетини ташкил этиш тўғрисида”ги 3815-сонли ҳамда 2019 йил 14 январдаги “Ипак йўли” халқаро туризм университетининг бошқарув тизимини такомиллаштириш тўғрисида”ги 4115-сонли қарорлари ижросига бағишланди.\n“Ипак йўли” туризм халқаро университетининг Ўқув ва тарбиявий ишлар бўйича проректори Баҳодир Тўраевнинг маълум қилишича, ўтган давр мобайнида туризм, меҳмонларни кутиш ва сервис бўйича мутахассислар тайёрлайдиган дунёнинг 37 етакчи мамлакатидан келган 58 университет вакиллари билан музокаралар ўтказилган. Иберо-Америка иттифоқи, Испаниядаги UNWTO Бутунжахон туризм ташкилоти, Франциядаги Париж академияси, Туркиядаги Туризм академияси, Хитойдаги Гонгконг политехника университети, АҚШнинг Америка отеллар уюшмаси экспертлари шулар жумласидандир.\n“Шунингдек UNWTO TEDQual certification тизими орқали сертификациядан ўтиш учун йўл харитаси тузилди ва тасдиқланди. Бундан ташқари, таълим жараёнига TICA, DAAD, KOICA, Erasmus+, JICA, AHLEI, ЮНЕСКО каби халқаро ташкилотларнинг мутахассислари ва хорижий экспертларни жалб қилишга доир ишлар давом эттирилмоқда”- деди Баҳодир Тўраев.\nИнновацион ғояларни ишлаб чиқиш ва қўллаб-қувватлаш мақсадида Университетда “One Uz” клуби ташкил этилиб, унда 1-ярим йиллик якунлари бўйича " Start-up Challenge" номли стартап лойиҳалар танлови ўтказилди. Лойиҳа доирасида БМТ тараққиёт дастурининг “Стартаплар ташаббуси” лойиҳаси раҳбари Усмон Раҳимжонов иштирокида ўқув семинарлари, маҳорат дарслари ва давра суҳбатлари ташкил этилди. Унда турли олий таълим муассасалари префессор-ўқитувчилари, талабалар ҳамда тадбиркорлар иштирок этишди. Танлов якуни бўйича энг яхши стартапчилар умумий ҳисобда 3 диплом ва 15 сертификатни қўлга киритишди.\nЖорий йилнинг май ойида Хитойда ўтган ХХР ва Марказий Осиё мамлакатлари IV Ҳамкорлик форуми якунлари бўйича Шаньдун туризм ва меҳмонхондорчилик коллежи билан ўзаро англашув меморандуми имзоланди. Таъкидлаш жоизки, олий ўқув юртлари ўртасида тўғридан-тўғри алоқаларни ўрнатиш мақсадида 3 нафар талаба ХХРда ўқиш учун 2 йиллик грант эгасига айланди.\n24-25 май кунлари “Буюк Ипак Йўли чорраҳасида зиёрат туризмининг қайта туғилиши” мавзусида халқаро илмий-амалий конференция бўлиб ўтди ва унда дунёнинг 35 мамлакатидан 250 дан зиёд маҳаллий ва хорижий олим ҳамда амалиётчилар иштирок этди.\nПариж туризм академияси (Франция) вакиллари билан кўп сонли учрашув ва музокаралар якунига кўра, 2019 йилнинг 16 июнь куни Париж туризм академияси ва “Ипак йўли” туризм халқаро университети ўртасида конвенция имзоланди. Ҳужжат ўқув жараёнини такомиллаштириш, университетнинг профессор-ўқитувчилари ва талабалар таркиби мобиллигини таъминлаш, ўқитувчиларнинг малакасини ошириш, китоб фондини “Ипак йўли” ахборот-ресурс марказининг замонавий ўқув-услубий қўлланмалари ва электрон китоблари билан таъминлашга қаратилган.\nУниверситет Британия Кенгашининг CREATIVE SPARK: HIGHER EDUCATION ENTERPRISE PROGRAMME номли 5 йиллик грантини қўлга киритди. Мазкур лойиҳанинг мақсади талабаларда креатив фикрлашни шакллантириш ва ривожлантириш, инглиз тили кўникмаларини такомиллаштириш, тадбиркорлик учун зарур кўникмалар ҳосил қилиш, шунингдек, туризм ва меҳмондўстлик йўналишидаги университетлар ҳамда илмий институтлар ўртасида академик ҳамкорликни йўлга қўйишда кўмак беришдан иборат.\n“Бугунги кунда Туризм халқаро университети томонидан умумий ҳисобда дунёнинг 34 мамлакатидан 52 олий таълим муассасаси ва халқаро ташкилотлар билан ўзаро ҳамкорлик тўғрисида келишув ва меморандумлар имзоланган”, - деди Баҳодир Тўраев.\nМатбуот анжумани доирасида Универститетнинг биринчи проректори Азамат Акбаров ОТМ фаолиятига доир қатор қизиқарли янгиликлар билан бўлишди.\n“Биз шундай фикрга келдикки, ҳозирда ўқитувчилар илм билан шуғулланишга ҳам вақт ажратсин, чунки Болонья жараёнига мувофиқ, ўқитувчи 1 соат дарсга кириш учун 3 соат тайёргарлик кўриши керак, 20 соат дарсга кириш учун қўшимча камида 40 соат тайёргарлик кўриш керак. Шунинг учун биз янги adviser’лар тизимини яратдик, уларнинг қиладиган иши душанбадан жумагача талабаларнинг барча муаммолари, келажак карьералари билан шуғулланишдан иборат бўлади”, - дея маълум қилди у.\nШу билан бирга, Азамат Акбаров “Ипак йўли” туризм халқаро университети 5 кунлик таълим тизимига ўтаётганини таъкидлади.\n“Бундан мақсад талабалар ўзининг олтин даврини яшаб қолсин, дарслардан кейин кутубхонага боришга, илмий иш қилишга, тўгаракларга боришга вақт топсин”, - дейди у.\nБундан ташқари, профессор Акбаров Университет хорижий давлатларнинг фақат тилларини эмас, балки уларнинг маданияти, иқтисодиёти, сиёсатини ҳам биладиган кадрларни етиштириб бериши кераклиги ва айни дамда шу йўналишда ишлар олиб борилаётганини қайд этди.\nШуниси қувонарлики, 2020 йилнинг сентябридан бошлаб Самарқанддаги “Ипак йўли” туризм халқаро университетида икки янги мутахассислик очилади ва бу республика миқёсида илк бор шундай мутахассислик ҳисобланади – influencer marketing, trouble journalism.\n“Август ойида Ўзбекистонда инфлюенсерларнинг жаҳон конгресси бўлди. Ўртача ҳисоб-китобларга қараганда, Ғарбда 18-35 ёшдаги инсонларнинг 70 фоизи блогерларнинг изоҳларини ўқиб, ўзларининг саёҳат маршрутларини тузишар экан. Тасаввур қилинг, уларнинг қанчалик таъсири бор! Шундай экан, ўзимизнинг инфлюенсер йўналишимизни бошлаймиз”, - қўшимча қилди Акбаров.\nШундан сўнг журналистлар ўзларини қизиқтирган саволлар билан “Ипак йўли” туризм халқаро университети вакилларига мурожаат қилишди ва уларга тегишли жавоблар олишди.\n553 Ноябрь 26 , 2020\nТашрифлар бугун: 22


17:17 / 15.02.2017 | Azizbek | 9263\nАссалому алайкум! Баъзи одамларда бир хонадонда қўй ёки моли тўсатдан ўлиб қолса, “шу уйга бир бало келгану, шу ҳайвонга урган. Бўлмаса хонадон аҳлларидан бирига ўша бало етган бўларди” деган тушунча бор. Шу тушинча қанчалик тўғри?\nВа алайкум ассалом! Аллоҳ таоло “Ҳадид” сурасида марҳамат қилади :\nمَا أَصَابَ مِن مُّصِيبَةٍ فِي الْأَرْضِ وَلَا فِي أَنفُسِكُمْ إِلَّا فِي كِتَابٍ مِّن قَبْلِ أَن نَّبْرَأَهَا إِنَّ ذَلِكَ عَلَى اللَّهِ يَسِيرٌ۝\nУшбу оятда Аллоҳ таоло бизга етадиган ҳар бир мусибат – касаллик, очлик, камбағаллик, ўлим ва бошқалар, улар юзага чиқишидан аввал ҳам Лавҳул Маҳфузда, Аллоҳнинг илмида собит бўлишини таъкидламоқда. Шунинг учун мазкур мусибатларга ортиқча хафа бўлиб, ўзни қийнашнинг ҳожати йўқ. Ҳар бир мусибатни сабр-бардош билан қарши олиш мусулмонларнинг сиймоси эканини ҳамма билиши керак. Худди мусибат каби, ҳар бир хурсандчилик, яхшилик ҳам аввалдан Лавҳул Маҳфузда ёзилган бўлади. Шунинг учун бирон-бир неъмат–яхшилик етса, ортиқча хурсанд бўлиб, ўзини йўқотиб қўйиш ҳам мусулмонларга хос эмас. ("Тафсири ҳилол" китобидан).\nوَقَالَ عُبَادَةُ بْنُ الصَّامِتِ لِابْنِهِ: يَا بُنَيَّ إِنَّكَ لَنْ تَجِدَ طَعْمَ حَقِيقَةِ الْإِيمَانِ حَتَّى تَعْلَمَ أَنَّ مَا أَصَابَكَ لَمْ يَكُنْ لِيُخْطِئَكَ وَمَا أَخْطَأَكَ لَمْ يَكُنْ لِيُصِيبَكَ سَمِعْتُ رَسُولَ اللهِ صَلَي الله عَلَيْهِ وَسَلَّم يَقُولُ: إِنَّ أَوَّلَ مَا خَلَقَ اللهُ الْقَلَمُ، فَقَالَ لَهُ: اكْتُبْ فَقَالَ: رَبِّ وَمَاذَا أَكْتُبُ؟ فَقَالَ: اكْتُبْ مَقَادِيرَ كُلِّ شَيْءٍ حَتَّى تَقُومَ السَّاعَةُ. يَا بُنَيَّ إِنِّي سَمِعْتُ رَسُولَ اللهِ صَلَي الله عَلَيْهِ وَسَلَّم يَقُولُ: مَنْ مَاتَ عَلَى غَيْرِ هَذَا فَلَيْسَ مِنِّي. رَوَاهُ أَبُو دَاوُدَ وَالتِّرْمِذِيُّ\n«Эй ўғлим! Сен то ўзингга етган нарса сени четлаб ўтиши мумкин эмаслигини, ўзингни четлаб ўтган нарса сенга етиши мумкин эмаслигини билмагунингча, ҳеч қачон иймон ҳақиқати таъмини топа олмассан. Мен Расулуллоҳ соллаллоҳу алайҳи васалламнинг:«Албатта, Аллоҳ аввал яратган нарса Қаламдир. У Зот унга: «Ёз», деди. «Эй Роббим, нимани ёзаман?» деди. «Ҳар бир нарсанинг қиёмат қоим бўлгунча бўладиган тақдирларини ёз», деди», деганларини эшитганман. Эй ўғлим! Албатта, мен Расулуллоҳ соллаллоҳу алайҳи васалламнинг:«Ким мана шундан бошқа(ақийда)да ўлса, мендан эмас», деганларини эшитганман».\nШарҳ: Пайғамбаримиз соллаллоҳу алайҳи васалламнинг «Барчага ўзи учун халқ қилинган амал муяссардир» жумласи бор ҳадисларини мусулмон инсоннинг келгуси ишларда қазои қадарни қандай тушуниши лозимлигини баён қилувчи ҳадис деб атаган эдик. Ушбу ҳадис эса мусулмон инсоннинг бўлиб ўтган ишларда қазои қадарни қандай тушуниши лозимлигини баён қилувчи ҳадисдир. Улуғ саҳобийлардан бўлмиш Убода ибн Сомит розияллоҳу анҳу мўминлик ва оталик бурчларини адо этиб, ўз ўғилларига қазои қадарга иймон келтиришдан дарс бермоқдалар. У киши ўғилларига мурожаат қилиб:\nҚаранг, иймон ҳақиқатининг таъми қазои қадарга ишонишда экан! Ўзига етган нарсани:\n«Бу мени четлаб ўтиши мумкин эмас эди, албатта, шу нарса бўлиши керак эди», деб билишда экан! Ўзига етмай, ундан четлаб ўтиб кетган нарсани:\n«Бу шундай бўлиши керак эди, барибир менга етмас эди», деб билишда экан! Агар бунга жиддийроқ эътибор берадиган бўлсак, гап бўлиб ўтган ишлар ҳақида кетмоқда.\n«Ўзингга етган нарса сени четлаб ўтиши мумкин эмаслигини», яъни сенга етган яхшилик сени четлаб ўтиши мумкин эмаслигини билмагунингча Иймон ҳақиқати таъмини топа олмассан! Бу яхшилик ўзимнинг усталигимдан, бошқалардан устунлигимдан ёки фалончининг ёрдамидан етди, деб ўзингдан кетма.\n«Шу нарсага Аллоҳнинг хоҳиши бўлган экан, менга етди», деб Аллоҳга шукр айт! Шунингдек, сенга етган ёмонлик сени четлаб ўтиши мумкин эмаслигини билмагунингча иймон ҳақиқати таъмини топа олмассан! Бу ёмонлик фалон нарса бўлгани учун ёки фалончининг қўли билан етди, агар ундай бўлмаганда, бундай бўлар эди, дейдиган бўлсанг, иймон ҳақиқати таъмини топишингга йўл бўлсин! Қачон «Шу нарса менга етиши керак эди, четлаб ўтиши мумкин эмас эди, мен қазои қадарга иймон келтирадиган одамман», десанггина, Иймон ҳақиқати таъмини топишдан умид қилсанг бўлади. Ўтган ишга афсус-надомат чекиш, ўзини ҳам, ўзгаларни ҳам овора қилиб, ақл-заковатни, куч-имкониятни, самарасиз уриниш ва вақтни беҳуда ўтказишга сарфлаш мусулмон одамга тўғри келмайди. Шунинг учун бўлиб ўтган ишни қазои қадардан кўриб, келажакни ўйлаш, келажак учун ҳаракат қилиш керак.\n«Ўзингни четлаб ўтган нарса сенга етиши мумкин эмаслигини билмагунингча, ҳеч қачон иймон ҳақиқати таъмини топа олмассан». Сени бир яхшилик четлаб ўтса, аттанг қилиб: «Ундай қилмай, бундай қилганимда, бу яхшилик мени четлаб ўтмасмиди», деб юрма! Ёки «Бу иш фалончининг айби билан бўлди, агар ўшанинг айби бўлмаганда, бу яхшилик мени четлаб ўтмас эди», деб юрма! Ундай қилсанг, ҳеч қачон иймон ҳақиқати таъмини топа олмассан. «Бу яхшилик мени четлаб ўтиши керак экан, шундай бўлди, менга етиши мумкин эмаслиги учун етмади», десанггина иймон ҳақиқати таъмини топа олурсан! Чунки шундагина қазои қадарга чин иймон келтирган бўлурсан! Агар сени бир ёмонлик четлаб ўтган бўлса, «Усталик қилиб бу ёмонликдан четлаб қолдим», деб қувонма! «Фалончининг ёрдами бўлмаганда, ишим чатоқ эди», деб юрма. Бунда қазои қадарга шак келтирган бўласан! «Шу ёмонлик мени четлаб ўтиши керак эди, менга етиши керак эмас эди, шундай бўлди», дегин. Ана шунда иймон ҳақиқати таъмини топа оласан. Убода ибн Сомит розияллоҳу анҳу ўғилларига қилган насиҳатлари Пайғамбаримиз соллаллоҳу алайҳи васалламнинг ҳадиси шарифларидан келиб чиққанини билдириш учун: Мен Расулуллоҳ соллаллоҳу алайҳи васалламнинг:\n«Албатта, Аллоҳ аввал яратган нарса Қаламдир. У Зот унга: «Ёз», деди. «Эй Роббим, нимани ёзаман?» деди. «Ҳар бир нарсанинг қиёмат пайти бўлгунча тақдирларини ёз», деди», деганларини эшитганман», деб гапларини давом эттирдилар. Демак, Аллоҳ таоло халойиқни, бутун борлиқни яратишдан аввал Ўзи ҳамма нарсадан олдин яратган Қаламга айтиб, бу дунёда қиёмат қоимгача бўладиган ишларни ёздириб қўйган. Бу нарсага ҳар бир мусулмон иймон келтириши керак. Ана шунда ўтган нарсага ноўрин муносабатда бўлиб, ўзини ҳам, ўзгаларни ҳам қийнамайди, қазои қадар ақийдасига шак келтирмайди. Худди шу ақийдада яшаб, худди шу ақийдада ўлиш ҳар бир мусулмон учун ниҳоятда зарурдир. Чунки, бу ақийдадан четга чиққан одам залолатга кетган бўлади. Шунинг учун ҳам Расули акрам соллаллоҳу алайҳи васаллам:\n«Ким мана шундан бошқа(ақийда)да ўлса, мендан эмас», деганлар. Расулуллоҳ соллаллоҳу алайҳи васалламнинг бу гаплари «Менинг йўлимда эмас», деганларидир. Бу эса жуда оғир гапдир. Расуллулоҳ соллаллоҳу алайҳи васалламнинг йўлидан бошқа йўлда бўлишдан Аллоҳ асрасин.\n8. Қазои қадардан бошқа ақийда билан ўлган одам Муҳаммад соллаллоҳу алайҳи васалламнинг йўлларида бўлмаслиги. Бу ҳадиснинг ҳикмати қазои қадар ақийдасидан кўзланган ҳикматнинг асосини ташкил қилади, десак муболаға бўлмайди. Бу эса инсоният учун жуда зарур нарсадир. Ўйлаб кўрадиган бўлсак, қазои қадар ақийдаси асосан бўлиб ўтган нарсага нисбатан ишлатилади. Бировга мусибат етади, бировнинг бошига оғир иш тушади, молида, жонида нуқсонга учрайди, яна биров кўзлаган яхшилигига эриша олмайди. Ана шунда афсус-надомат бошланади. Умидсизлик юзага чиқади. Нима учун шундай бўлди, деган савол пайдо бўлади. Бу мусибатларнинг сабабини ахтара бошлайди. Ўз фикрича, мусибатига сабабчи бўлганларга душманлик қилишни бошлайди. Ўзи руҳий-маънавий зарар кўргани етмагандек, бошқаларга зарар етказиш, ижтимоий алоқаларни бузиш ҳам бошланади. Қўйингки, ўтиб кетган иш учун, қайта тиклаб бўлмайдиган нарса учун, беҳудадан-беҳуда зарар кўриш бошланади. Қазои қадарга ишонган одам эса ушбу ҳадиси шарифга амал қилади-да, «Менга етган ушбу нарса мени четлаб ўтиб кетиши мумкин эмас эди, муқаррар иш бўлди. Қазои қадардаги бор нарсага беҳуда афсус-надомат чекиб ўтиришнинг ҳожати йўқ, энди ўзимга муяссар бўлган ишни қилишдан қолмай», дейди. Беҳудага асабини бузишдан, руҳий-маънавий эзилишдан, ақл-заковат, куч-қудрат сарфлашдан, ўзига ҳам, ўзгаларга ҳам зарар етказишдан тийилади. Куч ва имкониятларини келажаги учун сарфлашга ўтади. Бу ҳолат фақат мусулмонларда бўлиши мумкин, холос. Франциялик олимлардан бири ўзининг мусулмон бўлишига сабаб бўлган ҳодиса ҳақидаги хотираларида, жумладан, қуйидагиларни айтади: «Илмий гуруҳ билан узоқ Жазоир қишлоқларидан бирида эдик. Бир куни қаттиқ шамол турди. Бош кўтариб, кўз очишнинг имкони бўлмай қолди. Ерлик аҳоли бутун имкониятларини ишга солиб, ўзларини, молу мулкларини қутқаришга ҳаракат қилар эди. Шамол эса борган сари кучаяр, йўлда нима тўғри келса, учириб кетар эди. Шамол бир неча кун давом этди. Зарар кўрмаган турар жой қолмади. Бирорта ҳайвон тирик қолганининг аломати ҳам йўқ эди. Дову дарахт, экин-тикин тўғрисида гапирмаса ҳам бўлаверарди. Умуман, ҳаётнинг асари қолмади. Биз ўзимизча: «Энди ерлик аҳоли бошқа жойга кўчиб кетса керак» деб ўйлар эдик. Шамол тўхтади. Аммо биз кутган нарсаларнинг бирортаси ҳам бўлмади. Ҳеч ким дод-вой солмади. Ҳеч ким бўлиб ўтган фалокатдан шикоят ҳам қилмади. Ҳамма ўз жойидан чиқиб, ҳеч нарса бўлмагандек, қолган-қутган нарсаларни тартибга солишни бошлади. Ҳеч ким кўрган зарарига афсус-надомат чекмас, фақат қолган нарсалардан фойдаланиб, ҳаётни аввалгидай давом эттириш пайидан бўлар эди. Бу оддий, саҳровий одамларнинг ўзларини тутишлари менга қаттиқ таъсир қилди. Сўраб-суриштириб, уларнинг қазои қадарга ишонишларини, ўша ақийдага биноан иш тутаётганларини билдим». Ҳозирги кунда дунёнинг кўплаб жойларида қазои қадар ақийдаси йўқлиги туфайли муаммолар тўлиб-тошиб ётибди. Турли-туман асабий касалликлар, тушкунлик ва умидсизликлар, ўз жонига қасд қилишлар ҳамда бошқа муаммолар шулар жумласидандир. Бунинг бирдан-бир сабаби бўлиб ўтган нарсани қазои қадар ақийдасига кўра тушунмасликдир. Биз мўмин-мусулмонлар бу ақийдани ўз ўрнида ишлатмоқни билишимиз зарур. ("Ҳадис ва Ҳаёт" китобидан). Валлоҳу аълам!


Тошкент вилояти аҳолига муносиб шароит яратиш нуқтаи назаридан ўзгаради – Қорақалпоғистон Ахборот Агентлиги\n19 март 2021, 11:02 1268\nТошкент вилояти аҳолига муносиб шароит яратиш нуқтаи назаридан ўзгаради\nПрезидент Шавкат Мирзиёев 18 март куни Тошкент вилоятида амалга оширилаётган бунёдкорлик ва ободонлаштириш ишлари, йирик корхоналар фаолияти билан танишди, аҳоли билан мулоқот қилди.\nДавлатимиз раҳбари дастлаб Чиноз тумани сув хўжалигида амалга оширилаётган ишларни кўздан кечирди.\nМаълумки, глобал иқлим ўзгариши туфайли сув ресурслари тақчиллиги йилдан-йилга кучайиб бормоқда. Сўнгги 50 йил давомида Марказий Осиёдаги музликлар майдони тахминан 30 фоизга қисқарган. Қишлоқ хўжалиги экинлари асосан эгатлаб суғорилмоқда. Кўп ерлар лазерли ускуна билан текисланмаган. Коллектор-дренаж тармоқлари эскирган. Буларнинг оқибатида сув жуда кўп исроф бўлмоқда.\nШундан сўнг Президент Шавкат Мирзиёев Чиноз туманидаги Эшонобод маҳалласини бориб кўрди.\nФайзобод кўчасида қад ростлаган маҳалла марказида “Обод ва хавфсиз маҳалла”, “Маҳалла раиси – ислоҳотчи” тамойиллари асосида фуқаролар билан ишлаш, ижтимоий муаммоларни ҳал қилиш бўйича янги тизимни самарали жорий этиш учун барча имконият яратилган. Бинода маҳалла фуқаролар йиғини раиси, унинг ўринбосари ва турли йўналишлар бўйича маслаҳатчилари, профилактика инспектори ўзаро уйғун ва самарали фаолият кўрсатади.\nАҳоли, айниқса, ёшларнинг китобхонлик маданиятини юксалтириш, дам олиш шароитларини яхшилаш учун “Китобхонлар боғи”нинг барпо қилингани – маҳалла ҳаётида катта воқеа бўлди. Бу хиёбон – мамлакатимиз ва жаҳондаги энг нодир меъморий обидаларнинг ихчам макетларини ўзида мужассам этган.\n– Бугун келишимдан мақсад – Тошкент вилоятида ҳам замонга муносиб шароит яратиш. Вилоятда салкам 3 миллион аҳоли бор. 150 минг нафари ишсиз. Шунинг учун ҳар бир маҳалладаги «ўсиш нуқталари»ни топиб, шунга жавобгарларни белгилаб, керакли маблағларни бериб, одамларни иш билан таъминлашимиз керак. Ичимлик суви, электр энергияси, йўл, таълим ва бошқа шароитларни яхшилаш зарур. Бу мақсадлар, йирик ва ўрта лойиҳалар учун вилоятга 119 триллион сўм йўналтирилади. Ҳали ҳеч бир вилоятда бундай марра олинмаган, – деди Президент.\n– Ўзи Чиноз туманида ишсиз бўлиши керак эмас. Ери кенг, одамлари меҳнаткаш. Ҳар бир уйда, ҳар бир кўчада маданият бўлиши керак. Халқимиз айтганидек, олма пиш, оғзимга туш, деган билан натижа бўлмайди. Биргаликда ҳаракат қилишимиз зарур. Ўзгаришларни истасак, ҳаммамиз онгли равишда ўзгаришимиз керак, – деди Шавкат Мирзиёев.\n“Маҳаллабай” тизими асосида амалга оширилаётган ишлар ҳақида ҳам маълумот берилди. Энг аввало, одамларни ташвишлантираётган муайян масалалар аниқланди. Булар сув, йўллар, чироқ, бандлик масалаларидир. Мавҳум, узоқ муддатга мўлжалланган эмас, 3-6 ойлик дастурлар ишлаб чиқилади.\nАгар дастурлар тўлиқ амалга оширилса бир йилдан сўнг мавжуд муаммоларнинг каттагина қисми ҳал этилади, камбағалликни қисқартиришга эришилади.\n2021 йил 2 февралдаги “Шоли етиштиришни янада ривожлантириш чора-тадбирлари тўғрисида”ги Президент қароридан сўнг соҳада ўзгаришлар бошланди.\n“ТСТ Rice” мажмуаси майдони ҳам илгари ташландиқ жой эди. 27 миллиард сўмликдан зиёд лойиҳа туфайли ушбу 6 гектар ҳудудда замонавий мажмуа барпо этилди. У хирмон майдони, умумий сиғими 15 минг тонналик 2 та ёпиқ омбор, шолини тозалаш ва қуритиш цехи ҳамда қайта ишлаш заводини ўз ичига олган.\nШолини тозалаш ва қуритиш цехи тўртта линия билан жиҳозланган. Уларнинг ҳар бири орқали бир сменада 120 тонна шолини қуритиш имкони бор. Бу ерда бошқа дуккакли маҳсулотларни тозалаш ва қуритиш ҳам мумкин.\nБу ерда замонавий лаборатория ҳам бор. Қабул қилинаётган шолининг намлиги, қуритиш ва қайта ишлаш жараёнлари, шунингдек, гуруч маҳсулотларининг сифат кўрсаткичлари доимий назорат қилиб борилади.\nШу ерда вилоятда қишлоқ хўжалиги ва тўқимачиликни ривожлантириш бўйича лойиҳалар тақдимоти ўтказилди.\nҚайд этилишича, 2021-2022 йилларда қишлоқ хўжалиги йўналишида мева-сабзавот, доривор ўсимликларни қайта ишлаш, музлаткич, агрологистика маркази, чорвачилик мажмуаси, иссиқхоналар барпо этиш, узумзор ва боғ яратиш каби лойиҳалар амалга оширилади.\nОҳангарон ва Паркент туманларида “Textile technologies group” масъулияти чекланган жамияти томонидан агросаноат кластери ташкил этилади. Қиймати 60,3 миллион доллардан иборат мазкур лойиҳанинг биринчи босқичи 2021-2022 йилларда амалга оширилиб, 40 минг гектар яйлов ва лалми ер майдони ўзлаштирилади.\nЧирчиқ – Тошкент вилоятининг энг йирик бешта шаҳридан бири. Пойтахтга яқинлиги, ишлаб чиқариш корхоналари кўплиги аҳоли сони ва уй-жойга бўлган талаб ортиб боришига сабаб бўлмоқда.\nШаҳарнинг Шодлик маҳалласида қурилган 4 та 16 қаватли уй аҳолининг ўсиб бораётган талабини таъминлашга қаратилган. Уларда жами 288 хонадон бўлади. Тўрталаси ҳам шу йил фойдаланишга топширилади.\nУшбу уйлар қисқа муддатда қуриб битказилади. Зилзилабардошлиги юқори, замонавий Hi-Tech усулида бунёд этилган. Йўлаклари кенг, ҳар бир йўлакка иккитадан лифт ўрнатилган. Чунки, бу уйларда хонадонлар сони кўп.\nУйларнинг шифти баланд, газ қувурлари фасад қисмидан ўтган. Бу ёнғин хавфсизлиги жиҳатидан ҳам ишончли. Ҳар бир квартира ёнғин ўчириш тизими ва газ анализаторлари билан таъминланган. Агар газ ҳиди чиқса, хонадонга келаётган табиий газ оқими автоматик тарзда ўчирилади.\nБу – Тошкент вилоятида қурилган дастлабки 16 қаватли уйлар бўлиб, Чирчиқ шаҳрига янги қиёфа бахш этган.\n17 та хонадон ногиронлиги бор ҳамда уй-жойга муҳтож аёлларга, 15 таси ўз соҳасида алоҳида ўрнак кўрсатаётган ёш оилаларга ажратилган.\nПрезидент Шавкат Мирзиёев қурилишнинг бориши билан танишди.\n– Чирчиқни инновацион, инвестицион шаҳар қилиш мумкин. Шунинг учун ҳамма биноларни инвентаризациядан ўтказиш керак. Бу ерда ҳамма инфратузилма бор. Автомобиль ва темир йўлларнинг ўтказувчанлигини ошириш, жамоат транспортини ривожлантириш керак. Қулайлик яратилса, аҳоли ҳам, ишбилармонлар ҳам келади, – деди Шавкат Мирзиёев.\nЧирчиқ шаҳрида жами 911 та кўп қаватли уйга 14 та қозонхона хизмат кўрсатади. Шулардан бири 1957 йилда қурилган. Бу қозонхона очиқ тизимда ишлайди. Яъни, шаҳар ичимлик суви тармоғидан сув олиб, уни иситиб, хонадонларга тарқатади. Бу ортиқча сув ва газ ёқилғиси сарфини юзага келтираётган эди.\nШу боис бу ерда Туркия технологияси асосида янги қозонхона барпо этилмоқда. Ушбу ускуналар автоматлаштирилган тизимда, ёпиқ усулда ишлайди. Бу дегани, сув кимёвий тозаланиб, иситилиб, сўнг кўп қаватли уйларга юборилади. Ушбу усулда сув марказлашган тармоқдан эмас, сизот сувлардан олиниб, ёпиқ тизимда ишлатилади.\nЛойиҳанинг қиймати 16 миллион доллардан зиёд бўлиб, Жаҳон банки кредити асосида молиялаштирилади.\nБу мамлакатимизда татбиқ этилаётган дастлабки пилот лойиҳа бўлиб, Чирчиқ, Андижон, Самарқанд, Бухоро шаҳарлари ва Тошкентнинг Сергели туманида жорий этилиши кўзда тутилган.\nШу ернинг ўзида вилоятда электр энергияси, иссиқлик, ичимлик суви таъминоти ҳамда шаҳарларда коммунал хизматларни яхшилаш бўйича режалар тақдимоти ўтказилди.\nТошкент вилоятида энг кўп юқори қаватли уйлар Чирчиқ ва Ангрен шаҳарларида жойлашган. Чирчиқдаги кўп қаватли уйларнинг 352 тасида иссиқлик таъминоти мавжуд, қолганларида бошқа турдаги мосламалар ўрнатилган ёки умуман иссиқлик таъминоти етиб бормаган. Бу аҳоли турмуши ёмонлашувига олиб келаётган эди.\nТақдимот чоғида шу ҳақда маълумот берилди. Шаҳардаги 90 километр иссиқлик тармоқларининг 49 километри таъмирталаб экани айтилди.\n44 та қозонхонадан 15 таси эскирган. Жорий йилда уларни мукаммал таъмирлаш, 4 та локал қозонхонани, 28 километр иссиқлик тармоқларини алмаштириш, уйларнинг иситиш тизимларини ўзгартириш кўзда тутилган. Булар бўйича тақдимот қилиниб, молиялаштиришни ҳал этиш ва куз-қиш мавсумигача ишларни якунлаш юзасидан кўрсатмалар берилди.\nТошкент вилоятининг 7 та шаҳри ва туман марказларидаги 4 минг 948 та кўп қаватли уйга иссиқлик етказиб бериш масаласи ҳам муҳокама қилинди. Ҳозирги кунда бу уйларнинг 48 фоизи иссиқлик манбаига уланган. 343 километр иссиқлик тармоқлари таъмирталаб. 133 та қозонхонадан 69 тасини янгилаш зарур.\nПрезидент одамлар бу йил қишдаги каби совуқда қийналмаслиги учун қозонхоналарни босқичма-босқич янги тизимга ўтказиш юзасидан топшириқлар берди.\nВилоятдаги ичимлик сув тармоқларини янгилаш бўйича ҳам вазифалар белгиланган. Шу мақсадда 1 минг 57 та маҳалла ўрганилганда, 145 тасида марказлашган ичимлик суви йўқлиги маълум бўлди.\nЖорий йилда вилоятда “Обод қишлоқ” ва “Обод маҳалла” дастурлари доирасида 450 мингдан зиёд аҳолини ичимлик суви билан таъминлаш чоралари кўрилади. Натижада ичимлик суви билан таъминлашни ҳозирги 68 фоиздан 80 фоизга етказиш режалаштирилган.\nПрезидент Чирчиқ шаҳрига ташрифи чоғида Ифтихор маҳалласига кириб кўрди. Кўп қаватли уйларда яшаётган одамлар билан суҳбатлашди.\nДавлат раҳбарининг маҳаллаларни айлангани бу гал ҳам аҳолининг кўнглини кўтарди. Одамлар очиқ юз билан Президентга пешвоз чиқди. Кимдир саломлашишга, кимдир ўз муаммосини айтишга ошиқди.\n– Чирчиқ бир пайтлар донғи кетган шаҳар эди. Охирги вақтларда анча «чарчаб» қолганди. Бу деганим, трубалари эскирган, иссиқлик тизими “чарчаган”, сув тақчил, кўчаларни ёритиш йўқ. Тегирмон навбати билан дегандек, энди бу ерда ҳам барча шароитларни яратамиз. Саноатни кўтариш, иш жойлари очиш, йўлни, иссиқлик таъминотини яхшилаш бўйича катта ишларни бошлаяпмиз, – деди давлат раҳбари.\nШавкат Мирзиёев ҳудуддаги муаммоларни, аҳолининг талаб ва истакларини сўради. Ифтихор маҳалласидаги учрашувда тадбиркорлик қилмоқчи бўлган йигитга ер ажратиш бўйича шаҳар ҳокимига кўрсатма берди. Президентни кўришни орзу қилиб, давлат раҳбари олдига чиққан болакайни бағрига босиб суратга тушди.\nПрезидентимиз “Лола” маҳалласида ҳам бўлди. Давлатимиз раҳбари маҳалла раиси, нуронийлар ҳамроҳлигида 35-уйдаги ижтимоий ҳимояга муҳтож оилага кириб, ҳол-аҳвол сўради.\n“Лола” маҳалла фуқаролар йиғинида қарийб 3 минг нафар турли миллат вакиллари яшайди. Маҳалла аҳли ижтимоий ҳимояга муҳтож оилаларга алоҳида ғамхўрлик кўрсатади.\n“Темир дафтар”, “Аёллар дафтари”, “Ёшлар дафтари”га кирганларни иш билан таъминлашга ҳудуддаги 6 та тадбиркорлик субъекти ҳам ҳисса қўшаяпти. Жорий йилда бу ерда яна 2 та лойиҳа амалга оширилади.\nМаҳалла раиси Муборак Абдураҳимова Президентга ҳудудда икки ярим йилдан буён жиноятчилик қайд этилмаганини айтди.\nПрезидент йўл-йўлакай меҳнат фахрийлари билан ҳам самимий суҳбатлашди. Улар мамлакатимиздаги тинчлик-осойишталик, Чирчиқ шаҳридаги ўзгаришлардан мамнун эканини айтиб, дуолар қилди.\nКорхона маҳсулотлари жаҳон стандартларига мос. Мазкур қурилиш материаллари ишлатилган уйлар таннархи бошқаларга нисбатан 30 фоиз арзон бўлади. Маҳсулотлар рангли қилиб тайёрланиши ҳам мумкин.\n– Шундай кластерларни бошқа ҳудудларда, Самарқанд ва водий вилоятларида ҳам кўпайтириш керак. Қурилишда энг муҳими нарх, сифат ва муддат. Шунинг учун рақобатбардош қурилиш материаллари тури кўп бўлса, нарх-наво арзонлашади. Бу корхонада малакали мутахассислар тайёрлаш учун марказ ташкил этиш керак, – деди Президент.\nКорхонада айни пайтда 850 нафар ишчи меҳнат қилади. Йил якунигача иш ўринларини 1 минг 500 тага етказиш режалаштирилган.


ҚАРЗ ШАРТНОМАСИНИ РАСМИЙЛАШТИРИШ ТАРТИБИ ВА ҲУҚУҚИЙ АСОСЛАРИ » "Kattaqo'rgon haqiqati" газетаси\nҚАРЗ ШАРТНОМАСИНИ РАСМИЙЛАШТИРИШ ТАРТИБИ ВА ҲУҚУҚИЙ АСОСЛАРИ\nIqtisodiyot / Jamiyat 08-окт, 14:46 28 0\nИнсон ҳаётида қарз олди-бердиси энг аҳамиятли масалалардан бири ҳисобланади. Ҳар қандай инсон ҳаётда яшар экан, қарз олди-бердисини бошидан кечирмай иложи йўқ. Кишилар ўртасидаги қарз муносабатлари жамиятда ҳали ижтимоий, иқтисодий ва ҳуқуқий муносабатлар у қадар ривожланмаган пайтлардаёқ, муайян муддатга моддий буюмларни қайтариш шарти билан бериб туриш тарзида шаклланган эди.\nҚарз муносабатларининг дастлабки ҳуқуқий белгилари қадимги Римда яратилган бўлиб, пул ихтиро қилиниши билан мазкур муносабат ўзининг ҳозирги қарз шартномаси кўринишини олган.\nБугунги кунда қарз деганда, муайян муддатга тарафларнинг келишувига асосан қайтариш шарти билан пул маблағи бериб туриш тушунилади.\nФуқаролик кодексининг 732-моддасига асосан қарз шартномаси бўйича бир тараф (қарз берувчи) иккинчи тарафга (қарз олувчига) пул ёки турга хос аломатлари билан белгиланган бошқа ашёларни мулк қилиб беради, қарз олувчи эса қарз берувчига бир йўла ёки бўлиб-бўлиб, ўшанча суммадаги пулни ёки қарзга олинган ашёларнинг хили, сифати ва миқдорига баравар ашёларни (қарз суммасини) қайтариб бериш мажбуриятини уз зиммасига олади.\nҚарз шартномаси қандай шаклда тузилиши кераклиги ҳам қонун нормасида кўрсатилган бўлиб, унга кўра, фуқаролар ўртасида қарз шартномаси, агар бу қарзнинг суммаси базавий ҳисоблаш миқдорининг ўн бараваридан ортиқ бўлса, оддий ёзма шаклда тузилиши шарт, шартномадаги тарафлардан бири юридик шахс бўлганида эса суммасидан қатъи назар, ёзма шаклда тузилиши шартлиги белгиланган.\nҚонунчилигимизда қарз олди-бердисини тузиш ва расмийлаштириш шарт қилиб қўйилган экан, нима сабаб қарз муносабатига киришаётган шахслар ушбу тартибга риоя этмайди, деган савол туғилади.\nФикримизча, бунинг биринчи сабаби - ўртадаги ишонч, истеҳола. Иккинчидан, тарафлар нотариал идорага бориб, қарз шартномасини расмийлаштиришига ё ҳафсала қилмайди ёки қарз олувчига ишонади ёки имкони бўлмайди.\nМуаммонинг энг каттаси эса ҳуқуқий савод ва маданиятга бориб тақалади. Қарз муносабатлари қонуний расмийлаштирилмас экан, низо ва муаммо пайдо бўлаверади. Афсуски, бугунги кунда қарз масаласи билан боғлиқ низолар оз эмас. Масалан карз сифатида фуқароларнинг молини олиб бир ҳафтада пулини олиб келаман яъни якшанба куни бозорга чикариб сотиб пулини бераман, деб молнинг учидан бериб ишониб берган фуқаролар кўп. Улардан нимага қонунлаштирмадингиз хеч бўлмаса тилхат олмадингиз деб сўралганда илгари хам молимни олиб кетиб пулини айтган вақтида олиб келган ва доим қўни-қўшниларнинг молларини олади деб айтади.\nБулар ҳақиқатан ҳам одамгарчилик нуқтаи назаридан ёрдам қўлини чўзган инсонлардир. Бу каби тоифага мансуб кишилар ишонч ва истиҳола сабаб қарз муносабатини қонуний расмийлаштирмайдилар. Аммо, вақти келиб, қарздорнинг ноинсофлиги ёки тўлов имконияти бўлмагани боис, ўртада низо пайдо бўлади. Ислом динида ҳам қарз олди-бердиси гувоҳлар иштирокида тасдиқланиши қайд этилган. Шунинг учун ҳам қарз олди-бердисини расмийлаштиришда истиҳола ёки андишага бориш керак эмас.\nҚарз шартномасини нотариал тартибда расмийлаштирилиши келгусида тарафлар ўртасида низо келиб чиққан тақдирда судгача етиб бормасликка олиб келади.Чунки нотариусларнинг ижро хатларига асосан қарзни ундириш қонунда белгилаб қўйилган.\nХулоса ўрнида шуни таъкидлаш жоизки, фуқаролар ўртасида қарз шартномаларини расмийлаштиришда қонун талабларига риоя қилиниши ҳамда зиммаларидаги вазифани ўз вақтида адо қилишлари натижасида бу турдаги низоларнинг камайишига хизмат қилади.\n"Мадад" ННТ ХМБ Каттақўрғон туман бўлими бош мутахассиси.


Журналист огоҳлантирилди, ҳуқуқ ҳимоячиси қамалди\nФирдавс Хабарларга қараганда, 5 ноябрь куни қашқадарёлик мустақил журналист Тўлқин Қораев милиция томонидан уч марта ушлаб кетилган ва қўйиб юборилган. Шу куни инсон ҳуқуқлари ҳимоячиси Ёдгор Турлибеков 15 кунлик қамоқ жазосига ҳукм қилинган.\nТ.Қораевнинг сўзларига кўра, 5 ноябрь куни эрталаб соат 9 ларда уйидан чиққанида бир неча милиционер участка инспектори Эшдавлат Эштемиров бошчилигида уни машинага ўтирғизиб аввал шаҳар милициясига, сўнг эса шаҳар тадбиркорлар палатасига олиб борган. Уни шаҳарлик савдогарларнинг бир неча кун аввал бўлиб ўтган норозилик чиқишини уюштиришда айблашган.\n“2 ноябрь куни бир гуруҳ тадбиркорлар вилоят ҳокимлигига келиб, ҳукумат томонидан чиқарилаётган қарорларга норозилик билдирган эди. 1 ноябрь куни мен бозорда тадбиркорлардан интервью олган эдим. Шунга асосланиб мени акция ташкилотчилигида айблашмоқда. Аслида бунинг бошқа сабаблари бор. Менга илгаридан тиш қайраб келинади. Милиция томонидан содир этилаётган кўплаб жиноятларни радиода, Интернетда фош қилганман. Шунинг учун имкон топилганда жазо бериб қолишга ҳаракат қилиняпти”, деди Т.Қораев.\nМаълум бўлишича, тушки соат биргача милиция назоратида бўлган Т.Қораев уйига қайтиб келган ва бироз ўтиб яна кўчага чиққан. Бу сафар ҳуқуқ-тартибот ходимлари уни ҳамроҳлари билан бирга милиция таянч пунктига олиб кетган.\nТ.Қораев билан биргаликда ушлаб кетилган Асадулла Ортиқовнинг айтишича, милиция ходимлари ўзларини таништирмаган. Улар фақат Т.Қораевникига нима мақсадда келганини сўраган. 1-1,5 соатлардан сўнг ушланганлар қўйиб юборилган.\nШу куни диндорлар ҳуқуқини ҳимоя қиладиган “Форум-18” халқаро ташкилотининг Марказий Осиё бўйича мухбири Игорь Ротор Қаршига келган эди. Тунги соат 12 ларда эса Т.Қораев ва И.Роторни милиция олиб кетди.\n“Бизни ушлаб, милицияга олиб кетилишимиз тасодифий эмас. Бу бизни кузатишаётганидан, менинг Қаршида диндорлар билан учрашишимга халақит қилишдан бошқа нарса эмас”, деди И.Ротор.\n5 ноябрь куни Ўзбекистон инсон ҳуқуқлари жамияти Қашқадарё вилояти бўлими раҳбари Ёдгор Турлибеков ҳам милиция томонидан қўлга олинди ва 15 кунлик қамоқ жазосига ҳукм қилинди.\nҚарши шаҳри милицияси бошлиғи Сафар Сармоновнинг маълум қилишича, Т.Қораев норозилик акцияси ташкил этгани тўғрисида фактлар бор. Милиция журналистни қамамоқчи эмас, огоҳлантирган, холос. Ё.Турлибеков эса “Ҳизб ут-таҳрир” диний оқимига алоқадорликда гумон қилинган шаҳрисабзлик 16 фуқаро устидан суд жараёни тугамай туриб, уларнинг яқинларини пикетга олиб чиққан. Бу қонунга зид бўлгани учун Ё.Турлибеков 15 кунга қамалган.


Мактабларга 47 номдаги 450 минг дона китоблар тақдим этилди\nЎзбекистон ёшлар иттифоқи халқ таълими тизимида фаолият юритувчи мактабларга 47 номдаги жами 450 минг дона китобларни тақдим этди.\nЖорий йилнинг 27 декабрь куни Ўзбекистон ёшлар иттифоқи Марказий Кенгашида мазкур китобларни Ўзбекистон Республикаси Олий ва ўрта махсус таълим вазирлиги ҳамда Халқ таълими вазирлигига топшириш маросими бўлиб ўтди. Тадбир M-fond ҳомийлик платформаси кўмагида амалга оширилди.\nТаъкидлаш керакки, бугунги кунга қадар Ўзбекистон ёшлар иттифоқи Марказий Кенгаши томонидан Марказий Кенгаш қошидаги “Ёшлар нашриёт уйи”да “Ёшлар кутубхонаси” рукни остида 47 номдаги бадиий китоб 10 000 нусхадан, жами 470 000 дона китоб чоп этилди.\nМазкур китоблар тўплами Ўзбекистон Республикаси Олий ва ўрта махсус таълим вазирлиги ҳамда Халқ таълими вазирлиги орқали Республикадаги 9636 та мактаб ва 85 та олий таълим муассасаларига етказилиши белгиланган.\n“Ёшлар кутубхонаси” рукни остида чоп этилаётган бадиий китоблар билан Республикадаги умумтаълим мактабларини таъминлашга Ўзбекистон ёшлар иттифоқи Марказий Кенгаши бюджетидан 10 млрд. сўм маблағ ажратилган.\n2018 йил давомида “Ёшлар кутубхонаси” рукни остида 60 номдаги ўзбек ва жаҳон адабиёти дурдоналари бўлган китоблар нашрга тайёрланди. Мазкур китобларнинг 47 таси 10 минг нусхадан чоп этилди. Нашрга тайёрланган китоблардан 41 тасини ўзбек адабиёти, 19 тасини эса жаҳон адабиётига оид асарлар ташкил этади.\nЮртимиз Мустақиллигининг йигирма етти йиллигига ёшлар учун туҳфа сифатида “Ёшлар кутубхонаси” рукни остида 27 номдаги китоблар тўплами чоп этилди. Республикамиздаги барча таълим муассасалари кутубхоналари ҳамда Ёшлар иттифоқининг ҳудудий ва маҳаллий кенгашларига бир донадан, жами 270 минг дона китоб бепул етказиб берилди.\nЧоп этилган китоблар орасида ўзбек халқ эпоси ҳисобланмиш “Алпомиш” достони, шунингдек, Бурҳонуддин Рабғузийнинг “Қиссаси Рабғузий”, Алишер Навоийнинг “Маҳбуб ул-қулуб”, Саъдийнинг “Гулистон”, Ғиёсиддин Хондамирнинг “Макорим ул-ахлоқ” асарлари ҳамда “Темур тузуклари”, Абдулла Авлонийнинг “Туркий Гулистон ёхуд ахлоқ” каби мумтоз адабиётлар ҳам мавжуд.\n“Ёшлар кутубхонаси” рукни остида Робиндранат Тагор, Иоган Волфганг Гёте, Стендал, Эрнест Хемингуэй, Антон Чехов, Паоло Коэло, Нодар Думбадзе, Чингиз Айтматов каби жаҳон адабиёти намоёндаларининг сара асарлари, ҳинд халқ эпоси “Калила ва Димна”, “Конфуций ҳикматлари” каби асарлари нашр этилди.\nШу билан бирга ўзбек адабиёти дурдоналари ҳисобланган Абдулла Қодирийнинг “Ўтган кунлар”, Одил Ёқубовнинг “Улуғбек хазинаси”, Ғафур Ғуломнинг “Шум бола”, Пиримқул Қодировнинг “Юлдузли тунлар”, “Авлодлар довони”, Ойбекнинг “Болалик хотираларим” каби асарлари ҳам чоп этилди.\n“Ёшлар кутубхонаси” рукни остида болалар адабиётига оид Ўзбек халқ эртаклари, Анвар Обиджоннинг “Мешполвон жангга отланди”, Худойберди Тўхтабоевнинг “Сариқ девни миниб”, Антуан де Сент-Экзюперининг “Кичкина Шаҳзода”, Жонатан Свифтнинг “Гулливернинг саргузаштлари”, шунингдек, “Ёшлар кутубхонаси” рукни остида Алишер Навоийнинг “Лисон ут-тайр” асари инглиз тилида нашрдан чиқди.\nУшбу лойиҳа доирасида 2018 йилда 47 номдаги китоблар тўплами 5 млрд. сўм маблағ ҳисобида нашрдан чиққан бўлса, кейинги йилда мазкур китоблар сони 200 номга етказилиши режалаштирилган.\nЎзбекистон Халқ таълими вазири Шерзод Шерматов бу ҳақда шундай дейди: “Халқ таълими тизими ходимлари ва фарзандларимиз номидан Ўзбекистон ёшлар иттифоқига ташаккур билдираман. Биз фарзандларимизни китоб мутолаасига жалб этиш орқали уларнинг фикрлаш доирасини кенгайтирамиз ҳамда келажаги порлоқ бўлишига замин яратамиз. Келгусида ҳам бу каби ибратли лойиҳалар сони ошиб боради, деган умиддаман. Ҳозир ўғил-қизларимиз учун киритилган сармоялар йиллар ўтгач, албатта бир неча баробар кўп бўлиб қайтади”.


Интернетда Тошкентдаги қўшнилар жанжали акс этган видео юзасидан ИИББ муносабат билдирди - Zamin.uz\nТошкент шаҳар «Дархон» маҳалласида қўшнилар ўртасида жанжал келиб чиқди. Бунга шаҳар ИИББ ўз муносабатини билдириб ўтди.\nМаълум қилинишича, 2020 йилнинг 1 август куни «Дархон» маҳалласида истиқомат қилувчи 35 ёшли А.Марина Мирзо Улуғбек тумани ИИО ФМБга ариза билан мурожаат қилиб, ўзи, синглиси ва укасига тан жароҳати етказган шахсларга нисбатан қонуний чора кўришни сўраган.\nМожаронинг бошланишига 39 ёшли Ф.Акмал томонидан кўчада ўйнаётган болаларга, шу жумладан, аризачининг 12 ёшли қизига шовқин қилмаслик юзасидан берилган танбеҳи сабаб бўлган. Шундан сўнг қизнинг катта ёшдаги қариндошлари ва Ф.Акмалнинг қариндошлари ўртасида ўзаро жанжал бошланиб, воқеа тан жароҳати етказиш билан якунланган.\nМазкур ҳолат юзасидан Мирзо Улуғбек тумани ИИО ФМБ 2-сонли ИИБ томонидан терговга қадар текшируви ҳаракатлари олиб борилмоқда. Жанжалнинг ҳар бир иштирокчисининг қилмишига ҳуқуқий баҳо берилиши маълум қилинган. “Замин” янгиликларини “Facebook”да кузатиб боринг\n8-05-2020, 11:19, Жамият\nМирзо Улуғбек туманида фоҳишахона фош этилди\n16-08-2017, 16:02, Жамият


Мактабларда анъанавий ўқишга рухсат бериш учун ҳали эрта эмасми? — депутат - Халқ сўзи\nМактабларда анъанавий ўқишга рухсат бериш учун ҳали эрта эмасми? — депутат\n10:23 26 Август 2020 Сиёсат\nКоронавируснинг болалар саломатлиги билан боғлиқ зарарлари ва оқибатлари ҳақидаги айрим маълумотларга кўзим тушиб, шу савол пайдо бўлди.\nЯъни, кузатувларга кўра:\nКоронавирусдан сўнг болаларда бош оғриғи, йўтал ва ҳазм қилиш аъзолари фаолиятидаги бузилишлар сақланиб қолади\nКоронавирусга чалинган кўпгина болаларда Кавасаки касаллигини эслатувчи кўплаб яллиғланишлар қайд этилган. Кейинроқ COVID-19 фонида болаларда ҳалокатли гиперситокинемия — организм тўқималари шикастланишига олиб келувчи назорат қилиб бўлмайдиган яллиғланиш ривожланиши мумкинлиги ҳам исботланган.


Бир ҳафтада йўлларда 83 мингдан кўпроқ қоидабузар ҳайдовчи аниқланди\n25 январ 2021, Тошкент вақти: 07:12\nЙўл ҳаракати хавфсизлиги нозири хизмат вазифасини ўташ пайтида.\nБир ҳафта ичида мамлакатда 144 йўл-транспорт ҳодисаси содир этилиши оқибатида 132 фуқаро тан жароҳати олди.\nИчки ишлар вазирлиги Йўл ҳаракати хавфсизлиги бош бошқармаси 12 мартдан 18 мартгача бўлган фаолияти якунлари бўйича мана шундай ахборот тарқатди.\nХабарда айтилишича, 7 кун ичида ҳайдовчилар томонидан 83 минг 183 қоидабузарлик аниқланган. Жумладан, 1 минг 576 ҳайдовчи транспорт воситасини маст ҳолда бошқарган,12 минг 210 ҳайдовчи эса одам ташиш қоидасини бузган.\nЙўл ҳаракати хавфсизлиги бош бошқармаси байрам кунлари ҳайдовчилар томонидан маст ҳолатда машина бошқариш ҳоллари кўп учраб туришини таъкидлаб, ҳайдовчиларни ўзларининг ва ўзгаларнинг ҳаётини хавф остига қўймасликка чақирган.


Макияжни тозалашда энг кўп йўл қўйиладиган 8 хато - Daryo\n20:23, 05.01.2021 16786\nЮздаги пардоз, айниқса, кўздаги бўёқларни тозалашда энг кўп йўл қўйиладиган 8 та хато туфайли аксарият аёллар келажакда дерматолог кўригига боришига тўғри келиши мумкин. Cosmopolitan ана шу 8 хато кетма кетлигини тузиб чиқди. Улар билан танишиб чиқиш саломатлик ҳамда гўзаллик борасида фойдали бўлиши шубҳасиз.\nМакияжни пахта ёстиқчалар ёрдамида тозалаш\nУзоқ йиллардан буён макияжни тозалашда ушбу усулдан фойдаланилади. Аммо бу нотўғри. Кўз атрофидаги майда ажинлар, қовоқ терисининг осилиши – айнан пахта ёрдамида ишқаланишдан келиб чиқади. Буни тўғри бажариш учун тозалаш воситасини икки марта кўпроқ намлаш ва кўзлар ёпилган ҳолда 5-7 сония тутиб, енгил ҳаракат билан юздаги бўёқларни тозалаш мумкин. Намлик остида эриган туш ва бошқа бўёқлар шундан кейингина осон тозаланиши мумкин. Шу орқали кўз атрофидаги терига зарар бермасликка эришиш мумкин.\nҚовоқ ва кўзларни тозалашда битта воситадан фойдаланиш\nКўпинча аёллар юз ва кўз бўёқларини тозалашда умумий бўлган юз пардозини тозаловчи воситадан фойдаланади. Афсуски, юз учун мўлжалланган восита кўз атрофи териси учун мос келмайди ва натижада бир қанча муаммолар пайдо бўлади. Қайтага кўз атрофи терисига мўлжалланган тозаловчи воситадан юз учун ҳам фойдаланиш унчалик ҳам зарар келтирмайди. Агар турли хил воситадан фойдаланиш қийинчилик туғдирса, кўпроқ кўз соҳаси териси учун мўлжалланган воситадан фойдаланган афзал.\nКўзни ўнг ва чапга ҳаракат қилиш орқали тозалаш\nКиприклардаги тушни орқа ва олдинга ҳаракатлантириш орқали тозалаш кўпчиликда кузатиладиган ҳолат. Шундан сўнг, албатта, киприк ҳам тўкилади. Тепадан пастга қараб, яъни киприк илдизларидан то учигача йўналтирилган ҳаракат орқали тозалаш мақсадга мувофиқ.\nМакияжни тозалашдан сўнг юзни ювмаслик\nПардоз тозаловчи воситани қўллагандан сўнг юз терисида қандайдир ёпишқоқ қатлам пайдо бўлади. Ушбу жараёндан сўнг юзни пенка ёрдамида ювиш тавсия этилади. Бундан ташқари, намлантирувчи крем суриш ҳам яхши натижа беради.\nПахтадан нотўғри фойдаланиш\nКўпинча тежамкорлик туфайли икки томонлама тозалаш имкони мавжуд бўлган пахта ёстиқчасидан фойдаланилади. Бир томони ишлатишга яроқсиз ҳолга келганида ҳам иккинчи тарафидан фойдаланишда давом этилади. Бу ҳам навбатдаги хатолардан бири бўлиб, тери тозаланиши ўрнига бўёқлар тери юзасига қайта сурилади. Шунинг учун бу каби пахта ёстиқларни тўрт қисмга букиб, сўнгра фойдаланиш самарали усул ҳисобланади.\nМакияж тозалаш жараёнини тўлиқ якунламаслик\nАйрим қизлар кўз соҳаси териси жуда нозик эканлигидан хабар топганидан сўнг уларни охиригача мукаммал тозаламайди. Албатта, киприклар орасида туш қолдиқлари қолиб кетади ва бунга унчалик ҳам эътибор берилмайди. Қачонки пахта юзасида бўёқлар акс этмагандагина, тозалаш охиригача якунланган деб ҳисоблаш мумкин.\nҚошга сурилувчи воситалар одатда ёғли ёки мумга асосланган бўлиши мумкин. Уларни тозаламаслик натижасида қош толалари сийраклашиб, тўкилишига ҳам олиб келади. Шунинг учун кўз соҳаси тозаланганда қошларни ҳам унутмаслик лозим.\nҚовоқларга пилинг ёки скраб суртиш\nБу жараён майда ажинларни бартараф этади, деб ўйлаш нотўғри фикр. Аксинча, бу орқали яна кўз териси зарар кўради. Терининг шу қадар нозиклиги туфайли ҳар қандай ташқи кимёвий ёки жисмоний таъсир унинг жароҳатланишига олиб келади. Унутмаслик керак, кўз соҳаси терисини намлаш ва жуда нозик ҳаракатлар билан тозалаш тавсия этилади.\nБайрам макияжида нималарга эътибор бериш керак?\n30 ёшдан ошган аёлларга зарур бўлган 5 та anti-age маҳсулот\n07:51 Бугун 1198\n07:30 Бугун 3453\n07:09 Бугун 3446\n06:50 Бугун 2852\n08:24, 18.05.2022 51714\n14:53, 18.05.2022 51110\n22:45, 17.05.2022 41092\n07:30, 18.05.2022 34935


ЛБМАнинг Жиззах вилояти филиали\nЎзбекистон Республикаси Президенти ҳузуридаги Лойиҳа бошқаруви миллий агентлигининг Жиззах вилояти филиали (кейинги йинги ўринларда – Агентлик филиали) 2018 йил 15 августда Жиззах шаҳрида ташкил этилган.\nАгентлик филиалининг ташкил этилиши ва фаолиятининг мақсади Ўзбекистон Республикаси Президенти қошидаги Лойиҳа бошқаруви миллий агентлигининг (кейинги ўринларда – Агентлик) Жиззах вилояти ҳудудидаги вазифаларини амалга ошириш ва функцияларини бажаришдир.\nАгентлик филиалининг асосий вазифалари:\nЖиззах вилояти ҳудудида давлат ва минтақавий дастурлар, шунингдек, инвестиция лойиҳаларини ишлаб чиқиш ва амалга оширишнинг самарадорлиги ҳамда шаффофлигини ошириш;\nнорентабел ва камсамарали лойиҳаларни аниқлаган ҳолда, лойиҳаларни сифатли ва ўз вақтида бажарилишига кўмаклашишни таъминлаш;\nлойиҳаларнинг техник-иқтисодий жиҳатдан комплекс таҳлилини амалга ошириш, жумладан, уларда коррупция ва бошқа суиистеъмоллик белгилари бор-йўқлиги жиҳатидан таҳлил қилиш;\nдавлат харидлари борасидаги қонунчиликни тўғри қўллашни мониторинг ва назорат қилиш;\nдавлат органлари ва бошқа ташкилотларда Лойиҳа бошқаруви ягона миллий информацион тизимининг амал қилишини таъминловчи замонавий ахборот-коммуникация технологияларини татбиқ этиш;\nмувофиқликни баҳолаш органлари, метрология хизматлари, синов ва калибрлаш лабороториялари ва бошқа ташкилотларни аккредитацияси ва инспекция назоратига кўмаклашиш;\nлойиҳа бошқаруви соҳасида кадрлар тайёрлаш ва малакасини оширишга кўмаклашиш;\nЎзбекистон Республикасининг “Бизнес фаолияти” ҳисоботидаги рейтингини истиқболда оширилиши борасида инвестиция муҳитини яхшилаш ҳамда давлат органлари фаолиятини мувофиқлаштириш;\nбизнес олиб бориш учун қулай ишбилармонлик муҳитини яратиш, тадбиркорлик субъектлари ҳуқуқларининг кафолатини кучайтириш, корпоратив бошқарувни ривожлантириш, чет эл инвестицияларини фаол жалб этиш ва инвесторларни ҳар томонлама қўлаб-қувватланишини таъминлаш;\nдавлат ҳокимияти ва бошқарувининг ҳудудий органлари, шунингдек, ҳуқуқни ҳимоя қилувчи органлар билан самарали ҳамкорликни ташкил этиш;\nАгентлик филиали қуйидаги ташкилотларнинг Жиззах вилояти бўлимлари фаолиятини мувофиқлаштиради:\nБизнес ва бошқарув республика олий мактаби;\n“Mirzo Ulugbek Innovation Center” МЧЖ.\nАгентлик филиали директори: Хен Эдуард Климентьевич\nМанзил: 130100, Жиззах шаҳри, Ш.Рашидов кўчаси, 77


15 июль куни Сирдарё вилоятининг Сайхунобод туманида 8 ёшли қизни 29 ёшли М.З. эркак мактаб ҳожатхонасида зўрламоқчи бўлган. Бу ҳақда ўша куннинг ўзидаёқ туман ИИБга қизнинг онаси ариза билан мурожаат қилган.\n“Элтуз” мухбири жабрланувчи томон ва расмийларнинг воқеа ҳақидаги фикрларини ўрганди. Айбланувчи билан боғланиш имкони бўлмади.\nИИБга ариза берган аёл ва унннг 8 яшар қизи\nИИБга яқин манбанинг айтишича, воқеа жорий йилнинг 15 июль куни соат тахминан 13:00 лар атрофида бўлган. Аризачи О.Д. 8 яшар қизи С.Э.ни дўконга юборади. Қиз келавермагач, 20 дақиқача вақт ўтгач, ўзи кўчага чиқади. Дўкон томон юради, у ерда бўлмаган қизини излашга тушади.\nШунда қиз маҳаллага яқин 35-умумтаълим мактаби томонидан чиқиб келади. Қиз дўконга бормагани, уни йўлда бир нотаниш эркак велосипедга миндириб, мактабга олиб боргани, мактаб ҳожатхонасига аввалига ўзи кириб, кейин қизни ҳам чақирганини айтади. У ерда йигит қизни ўпган ва ечинтирган. Зўрлашга уринган.\nИИБга яқин мулозимнинг хабар беришича, воқеа ўша куннинг ўзидаёқ назорат остига олинган. Терговга қадар тезкор қидирув тадбирларида гумондор топилган.\nУ Сайхунобод туманидаги Гулбулоқ маҳалласидаги Ойбек кўчасида истиқомат қилувчи, муқаддам судланган 29 яшар М.З. экани маълум бўлган.\nОрада қизнинг онасининг айбдорга ҳеч қандай жазо кўрилмагани ва ишлар тўхтаган, деган мазмундаги видеочиқиши ижтимоий тармоқларда тарқалди. Бунга туман ИИБ расмий муносабат билдирди.\nАммо жабрланувчи томоннинг маълумотига кўра, йигит ҳали ҳам жазога тортилмаган (Худди шундай мазмунда таҳририятимизга Андижон вилояти Асака туманида истиқомат қилувчи фуқаро ҳам мурожаат қилган эди. У вояга етмаган қизлардан жинсий ҳирсини қондирувчи, ўзининг 7 яшар қизини зўрламоқчи бўлган фуқаронинг жазога тортилмаётганидан норози эди).\nСайхунобод ИИБнинг расмий хабарида мазкур ҳолатда фуқаро М.З.нинг ҳаракатларида Жиноят кодексининг 129-моддаси 1-қисмида назарда тутилган жиноят аломатлари мавжудлиги сабабли 2020 йил 14 августда унга нисбатан жиноят иши қўзғатилгани айтилган.\nҲозирги кунда ҳолат бўйича Сайхунобод тумани ИИБ ҳузуридаги тергов гуруҳи томонидан тергов ҳаракатлари олиб борилмоқда. Мулозим ҳали иш якунланмагани маълум қилди.\ndata-title="8 яшар қизни зўрламоқчи бўлган йигитга жиноят иши қўзғатилди" data-description="<!-- wp:paragraph --> <p>15 июль куни Сирдарё вилоятининг Сайхунобод туманида 8 ёшли қизни 29 ёшли М.З. эркак мактаб ҳожатхонасида зўрламоқчи ..." data-image="https://eltuz.com/wp-content/uploads/2020/10/rasm4297890.jpg" data-url="https://eltuz.com/kundalik/215421/" data-services="facebook,odnoklassniki,twitter,telegram" data-counter="ig">\n24 май куни “Яланғоч ота” қабристонига кўмилган Марказий Банк Бошқаруви раиси 67 яшар Файзулла Муллажонов ўзбек сўмини конвертация қилишга ...


Эзгу умидлар ҳосиласи – Yoshlar ovozi\nЭзгу умидлар ҳосиласи\nБаҳор янгиланиш ва яшариш фасли. Унинг сеҳри ила она замин митти чечакларга бурканади. Бу вақтда инсонлар қалбида ҳам ажиб туйғулар ниш уради.\nЎзини табиат билан бир бутун эканини дилдан ҳис этган инсон кимгадир яхшилик қилишни, ҳаётга янгича нигоҳ ила боқишни истайди. Ана шундай эзгу умидлар ҳосиласи бўлган ҳашар эса, донишманд халқимизнинг азалий қадрияти, десак муболаға бўлмайди. Шу боис ёшлар ҳашар баҳона бир жойда жам бўлса, уларнинг аҳиллиги, уйимиз остонасини саранжом-саришта қилаётганини кўрган кишининг кўзи қувнайди. Ахир, асл Ватанпарварлик шу эмасми?!\nЯратиш, бунёдкорлик завқи билан яшаётган ва фаровон ҳаёт барпо этишга интилаётган бухоролик тенгдошларимиз ана шундай эзгу амалга қўл урди. Ёшлар иттифоқининг вилоят кенгаши ташаббуси билан ўтказилган ҳашарда 118 минг 776 нафар юртдошимиз қатнашди. Уларнинг аксарияти ёшлар экани эса, кишини қувонтиради.\n140 та маҳаллада уюшқоқлик билан ўтказилган ҳашарда 284 километр ариқ-зовурлар тозаланди. 120 тонна маиший ва қурилиш чиқиндилари махсус жойларга олиб борилиб, қайта ишлашга йўналтирилди. Шунингдек, жойларда мактаб ўқувчиларидан ташкил топган “Эко-патруль” лойиҳаси амалга оширилди.\nБундан ташқари ўттиздан ортиқ зиёратгоҳ, қабристон, масжид ва уларга олиб борувчи йўлаклар обод қилинди.\nЁшлар ҳашари кунлари нафақат ободонлаштириш ва кўкаламзорлаштириш ишлари амалга оширилди, балки кўнгил ободлигига ҳам эътибор қаратилди. Бир гуруҳ ёшлар ёлғиз қариялар, ногирон ва муҳтожлар ҳолидан хабар олди. Кам таъминланган, кўп болали, боқувчисини йўқотган оилаларга моддий ва маънавий жиҳатдан кўмак берилди.\nБир сўз билан айтганда, ҳашар ўғил-қизларга яна бир бор юртсеварлик ва инсонийликдан сабоқ берди.\nЁшлар учун спорт иншооти фойдаланишга топширилди\nСеул миллий университети ректори Тошкентда ўзбекистонлик талабалар билан бирга операция ўтказди\n← Бу йил бошқача бўлади!\n“Иттифоқ” — кубок соҳиби →


Коронавируснинг 5 босқичи: қайси даражада қандай даво чоралари кўрилади? — Sof.uz\n14.10 11:16 409 Тиббиёт\nКўпчилик ўзида коронавирус хасталиги белгилари пайдо бўлганда ундан ҳадиксирагани ёки ўз саломатлигига лоқайдлиги туфайли “шамоллабман, шекилли”, “кўз тегдими дейман, маззам бўлмаяпти” деб хотиржамликка берилади. Ё бўлмаса, ушбу ҳасталикнинг турли босқичларидан ҳабари бўлмаган кишилар “вирусни юқтирган бўлганимда ётиб қолишим керак эди”, дея коронавируснинг илк босқичларини оёқда ўтказиб юборишади. Оқибатда эса, вақтида уй шароитида даволаниб, касалликни енгиб кетиши мумкин бўлган беморлар аҳволи ўта оғир ҳолатга келиб қолиб, станционар даволанишга мажбур бўлади. Ҳўш, коронавирус ҳасталигининг қандай босқичлари бор, касалликнинг қайси даражаларида уй шароитида даволаниш мумкин? Cоғлиқни сақлаш вазирлиги ҳузуридаги Kоронавирусга қарши курашиш штаби аъзоси, Тошкент давлат стоматология институти ректори Нодир Ҳайдаров вазирлик Матбуот хизматининг юқоридаги саволларига жавоб берди:\n— Коронавируснинг бугунги кунда беш хил турли даражалари мавжуд:\n21.04 09:35 1869\nКеча, 20:12 1697\n21.04 17:38 1255\n20.04 08:51 1178\n21.04 09:29 1130\nБугун, 11:21 202 Ўзбекистон\nБугун, 11:18 97 Таҳлил\nБугун, 11:16 109 Ўзбекистон\nБугун, 11:00 357 Жамият\nБугун, 10:59 236 Тиббиёт\nБугун, 10:56 531 Ўзбекистон


Диёр Имомхўжаевни табриклаймиз! - "Севинч"\n"Севинч" > Янгиликлар > Янгиликлар > Диёр Имомхўжаевни табриклаймиз!\nБугун ПФЛ бош директори вазифасини бажараётган Диёр Аброрович Имомхўжаевнинг туғилган куни.\nКлубимиз раҳбарияти, мураббийлари, футболчилари ва барча ходимлари номидан Диёр Аброровични бугунги таваллуд аёми билан самимий табриклаймиз! У кишига мустаҳкам сиҳат-саломатлик, узоқ умр ва бахт-саодат тилаймиз. Фаолиятида эса каттадан-катта муваффақиятлар тилаймиз!


1 январдан солиқ имтиёзлари фақат Солиқ кодекси билан тақдим этилади. Айрим солиқлар бўйича имтиёзлар фақат белгиланган солиқ ставкасини камайтириш, лекин кўпи билан 50 фоизга камайтириш тарзида ва кўпи билан уч йил муддатга берилиши мумкин.\nLotinchada 3 январ 2020, 13:40 Иқтисодиёт\nЎзбекистон Молия вазирлиги ва Давлат солиқ қўмитаси (ДСҚ) 2020 йилнинг 1 январидан бошлаб Ўзбекистон Солиқ кодекси (янги таҳрирда) амалга киритилиши ҳақида хабар берди. Шу муносабат билан, юридик ва жисмоний шахсларга солиқ солиш тартибига киритилган асосий ўзгаришларни санаб ўтди. Солиқ кодексининг электрон нусхаси Молия вазирлиги ва Давлат солиқ қўмитаси сайтлари ҳамда Telegram-каналларида жойлаштирилган.\nСолиқ кодексини (янги таҳрирда) қабул қилиниши муносабати билан солиқ ҳисоботларининг янги шакллари ишлаб чиқилади. Солиқ ҳисоботи шакллари Ўзбекистон Адлия вазирлигида ҳуқуқий экспертизадан ва давлат рўйхатидан ўтказилгандан сўнг барча солиқ тўловчиларга етказилади.\nАкциз солиғи, ер солиғи, сув ресурсларидан фойдаланганлик учун солиқ ставкалари, мулкни ижарага берувчи жисмоний шахслар учун ижара тўловининг энг кам ставкалари, якка тартибдаги тадбиркорлар учун жисмоний шахслардан олинадиган даромад солиғининг қатъий белгиланган миқдори, маҳаллий йиғимларнинг чегаравий стакалари, автотранспорт воситаларини сотиб олинганда ва (ёки) вақтинчалик олиб кирилганда ички ишлар органларида уларни рўйхатдан ўтказганлик учун автотранспорт воситалари эгалари (фойдаланувчилари) томонидан тўланадиган йиғимлар ва хорижий давлатлар автотранспорт воситаларининг Ўзбекистон ҳудудига кириши ва ҳудуддан транзит ўтиши учун йиғимлар ставкалари 2019 йил 9 декабрдаги «Ўзбекистон Республикасининг 2020 йилдаги Давлат бюджети тўғрисида"ги қонун билан тасдиқланган.\nЕр солиғи бўйича 2020 йил учун солиқ ҳисоботи қишлоқ хўжалигига мўлжалланмаган ерлар қисми бўйича 2019 йилда амалдаги шакллар бўйича ер участкаси жойлашган жойидаги солиқ органларига тақдим этилади. Мол-мулк солиғи ва сув ресурсларидан фойдаланганлик учун солиқнинг 2020 йил учун ҳисобланадиган суммаси тўғрисидаги ҳисобот 2019 йилда амалда бўлган шаклда тақдим этилади. 2019 йил учун солиқ ҳисоб-китоблари Солиқ кодексининг янги таҳририда назарда тутилган муддатларда 2019 йилда амал қилган шакл ва тартибда тақдим этилади.\nСолиқ қонунчилигида қандай ўзгаришлар бўлди?\nЯгона ижтимоий тўлов ўрнига ижтимоий солиқ, ягона солиқ тўлови ўрнига — айланмадан солиқ, қатъий белгиланган солиқ ўрнига — жисмоний шахсларнинг даромадларига, уларга қонун ҳужжатларида белгиланган тартибда илгари берилган имтиёз ва солиқни ҳисоблаш хусусиятларини сақлаб қолган ҳолда, қатъий белгиланган миқдорда солиқ жорий этилади.\nСолиқлар ва бошқа мажбурий тўловлар бўйича имтиёзлар, шунингдек солиқлар бўйича пасайтирилган ставкалар қуйидаги муддатларда амал қилади:\n2007 йил 25 декабрдаги қонун билан тасдиқланган Солиқ кодекси билан тақдим этилган ва белгиланган имтиёзлар ва ставкалар 2020 йил 1 апрелгача;\nЎзбекистон президенти ва Вазирлар Маҳкамасининг қарорлари билан тақдим этилган имтиёзлар ва ставкалар, уларнинг амал қилиш муддати тугагунга қадар.\nСолиқ кодекси таркибидан давлат божи, товарларнинг айрим турларини (алкоголли ичимликлар) сотиш ҳуқуқи учун йиғимлар бўлимлари чиқарилди, улар «Давлат божи тўғрисида» ги алоҳида қонунда назарда тутилади.\nБир марталик хусусиятдаги махсус тўловлар бўлган ер қаъридан фойдаланувчилар учун бонуслар (имзоли бонус ва тижоратбоп бонус) Солиқ кодексидан «Ер қаъри тўғрисида» ги қонунга ўтказилади.\nСолиқ тўловчилар 2020 йил 1 апрелгача 2020 йил учун солиқ солиш мақсадлари учун ҳисоб сиёсатини ишлаб чиқишлари шарт. Солиқ мақсадлари учун ҳисоб-китоб сиёсати солиқ тўловчи томонидан мустақил равишда ихтиёрий шаклда белгиланади ва раҳбарнинг буйруғи билан тасдиқланади.\nбозорлар учун, уларни умумбелгиланган солиқларни тўлашга ўтказган ҳолда. 2020 йил 1 январдан бошлаб бозорлар аввалги солиқ тўлаш тартиби (даромаднинг 50 фоизи) ўрнига қуйидагиларни тўлайди:\nумумдавлат солиқларини (агар реализация ҳажми 2019 йилда 1 миллиард сўмдан ошган бўлса) — юридик шахслардан олинадиган ер солиғи, юридик шахсларнинг мол-мулкига солинадиган солиқ, сув ресурсларидан фойдаланганлик учун солиқ, қўшилган қиймат солиғи ва 20 фоизли оширилган ставкада фойда солиғини;\nконцерт-томоша фаолияти билан шуғулланувчи жисмоний шахслар учун, уларга жисмоний шахслардан даромад солиғини тўлашни киритган ҳолда. Концерт-томоша фаолияти билан шуғулланувчи юридик шахслар учун айланмадан солиқ (реализация ҳажми 2019 йилда 1 млрд. сўмдан кам бўлганда) ёки умумбелгиланган тартибда тўланадиган солиқлар (реализация ҳажми 2019 йилда 1 млрд сўмдан ошганда) киритилади. Шу билан бирга, ушбу фаолиятни амалга ошириш ҳуқуқи учун олинадиган давлат божининг миқдори деярли 4 баравар камайтирилди;\nқишлоқ хўжалиги ишлаб чиқарувчилари учун, уларни умумбелгиланган солиқ тўлашга ёки айланмадан солиқ тўлашга ўтказиш билан. Шу билан бирга, ушбу тоифадаги солиқ тўловчилар учун фойда солиғининг ноль ставкаси белгиланади, қишлоқ хўжалиги маҳсулотларини сақлаш учун ишлатиладиган мол-мулк қисми бўйича мол-мулк солиғидан ва томчилатиб суғориш тизими жорий этилган ерлар учун ер солиғидан имтиёзлар сақлаб қолинади.\nЯкка тартибдаги тадбиркорлар учун декларация асосида жисмоний шахслардан олинадиган даромад солиғини тўлашни ёки 2020 йилдан бошлаб ўртача 25 фоизгача пасайтириладиган қатъий белгиланган миқдорда солиқ тўлашни танлаш ҳуқуқи берилади.\nЎзбекистон Республикаси Солиқ кодексининг янги таҳририда ҳисобварақ-фактуралар қоида тариқасида электрон кўринишда расмийлаштирилиши белгиланган. 2020 йил 1 январдан бошлаб товарларни (хизматларни) сотишда хўжалик юритувчи субъектлар ҳисобварақ-фактураларни электрон шаклда тақдим этиши ва қабул қилиши шарт. Солиқ тўловчилар электрон ҳисобварақ-фактуралар операторини ўз хоҳишларига кўра танлашлари мумкин. Шу билан бирга, электрон ҳисобварақ-фактураларнинг алоҳида операторлари 2020 йил бошида ўз хизматларини бепул тақдим этадилар.\nКўп сонли солиқ тўловчиларни электрон ҳисоб операторларига улаш зарурати туфайли, 2020 йил 1 июлга қадар солиқ органлари белгиланган тартибни бузганлик учун жавобгарлик чораларини қўлламайдилар. Давлат солиқ қўмитаси томонидан Ўзбекистон Молия вазирлиги билан биргаликда ҳисобварақ-фактураларни расмийлаштиришнинг, шу жумладан уларни қоғозда расмийлаштириш мумкин бўлган ҳолатларни ҳисобга олган ҳолда, янги тартиби етказилади. Ҳисобварақ-фактураларни тақдим этиш тартиби ҳуқуқий экспертизадан ва давлат рўйхатидан ўтказилганига қадар солиқ тўловчилар 2019 йилда амалда бўлган тартибни қўллашлари керак (рўйхат рақами 3126, 2019 йил 21 январь). Шунга ўхшаш тартиб онлайн касса аппаратларидан фойдаланишда ҳам қўлланилади.\nСолиқ маъмуриятчилиги масалалари.\nСолиқ органларининг солиқ тўловчининг солиқ қарзини ундиришни унинг дебиторидан олинадиган суммага қаратиш ҳуқуқи бекор қилинади.\nСолиқ органларининг ортиқча тўланган ёки ортиқча ундирилган солиқларни ўз вақтида қайтариш учун жавобгарлиги кучайтирилди. Ортиқча ундирилган солиқ ва молиявий санкциялар суммаларини, ушбу суммаларни ундириш (тўлаш) даврида амалда бўлган Марказий банкнинг қайта молиялаш ставкасидан келиб чиққан ҳолда ҳисобланган фоизларни ҳисобга олган ҳолда қайтарилади. Айнан шу тартибда, ортиқча тўланган солиқ суммасини ўз вақтида қайтариш ва ортиқча ундирилган солиқ суммасини ҳисобга олиш (қайтариш) механизми жорий этилмоқда. Шу билан бирга, солиқ суммасини қайтаришда ҳар бир кечиктирилган кун учун солиқ органи томонидан солиқ тўловчига фоиз тўлаш назарда тутилади.\nСолиқ органларига риск-таҳлил асосида камерал солиқ текширувлари, сайёр солиқ текширувларини ва солиқ аудитини тайинлаш ҳуқуқини берадиган солиқ назоратини амалга оширишнинг янги тартиби назарда тутилган. Солиқ органлари томонидан солиқ текширувлари фақат Солиқ кодексида назарда тутилган ва уларни ўтказиш тартибини белгилайдиган норматив-ҳуқуқий ҳужжатлар қабул қилинганидан кейин ўтказилиши мумкин. Хусусан, Солиқ кодекси солиқ текширувларининг қуйидаги турларини назарда тутади:\n1. Камерал солиқ текшируви (солиқ тўловчининг ҳисоботини солиқ органида ўрганиш ва уни божхона органлари, банклар, энергетика корхоналари, кадастр ва бошқаларнинг маълумотлари билан солиштириш), унинг натижасида солиқ тўловчи солиқ ҳисоботига тузатишлар киритиши ёки асослантирилган сабабларни кўрсатиши керак. Камерал солиқ текширувини ўтказиш учун солиқ органи раҳбарининг (раҳбар ўринбосарининг) буйруғи бўлиши шарт. Шу билан бирга, камерал солиқ текшируви доирасида солиқ органининг мансабдор шахсига солиқ тўловчидан маълум бир солиқни ҳисоблашнинг тўғрилигини тасдиқлаш учун зарур ҳужжатларни талаб қилиш ҳуқуқи берилади. Камерал солиқ текшируви натижалари бўйича молиявий санкциялар, қўлланилмайди, лекин пеня ҳисобланиши мумкин;\n2. Сайёр солиқ текшируви (солиқ тўловчининг айрим кўрсаткичларини жойига чиққан ҳолда ўрганиш), унинг мақсади фактларни қайд этишдан иборат. Сайёр солиқ текшируви солиқлар ва йиғимларни ҳисоблаб чиқариш ва тўлаш ҳамда бошқа мажбуриятлар бажарилиши масалаларида маълумот тўплаш учун амалга оширилади. Сайёр солиқ текширув натижалари бўйича солиқлар қўшимча ҳисобланмайди.\n3. Солиқ аудити — катта ҳажмдаги оборотларда юқори даражада рискка эга бўлган солиқ тўловчи томонидан солиқ қонунларига риоя этилишини ҳар томонлама ўрганиш. Солиқ аудити солиқларни тўлашдан бўйин товлаш хавфи омилларини таҳлил қилиш асосида танланган солиқ тўловчиларда ўтказилади. Солиқ аудити натижаларига кўра қўшимча солиқлар ҳисобланиши ва молиявий санкциялар қўлланилиши амалга оширилиши мумкин.\nШу билан бирга, қуйидагича тартиб жорий этилади, унга мувофиқ 2022 йил 1 январгача давлат солиқ хизмати органлари солиқ аудити тайинланганлиги тўғрисида Ўзбекистон Республикаси Президенти ҳузуридаги Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакилни хабардор қиладилар.\nСолиқ низоларини судгача ҳал этиш тартиби аниқлаштирилган, шунингдек солиқ ҳуқуқбузарлиги туридан келиб чиқиб, жавобгарлик чоралари белгиланган. Бунда, солиқ органининг сайёр солиқ текширувлари ва солиқ аудити натижалари бўйича қабул қилган қарорлари устидан суд тартибида шикоят қилиш фақат юқори турувчи солиқ органига шикоят қилинганидан кейингина мумкин бўлади.\nСолиқ кодексида қуйидагилар кўзда тутилган:\nсолиқларни тўлашни таъминловчи янги воситалар, шунингдек коллегиал органлар (комиссиялар)нинг иштирокисиз пуллик асосда солиқларни тўлашни кечиктириш ёки бўлиб-бўлиб тўлаш тартибини киритилиши;\nсолиқ солишдан бўйин товлашга қарши нормаларни, шу жумладан «битимларни қайта квалификациялаш», «сохта битимларни» бекор қилиш, фирибгарлик битимлари бўйича чегирмаларни тақдим этмасликни белгилаш;\nЯнги таҳрирдаги Солиқ кодексида 2020 йил 1 январдан бошлаб имтиёзлар фақат Солиқ кодекси билан тақдим этилиши белгиланмоқда. Бунда, айрим солиқлар бўйича солиқ имтиёзлари, қўшилган қиймат солиғи, акциз солиғи солинадиган маҳсулотлар ишлаб чиқарилганда ва (ёки) реализация қилинганда акциз солиғи ва ер қаъридан фойдаланганлик учун солиқдан ташқари, Ўзбекистон президентининг қарорлари билан фақат белгиланган солиқ ставкасини камайтириш, лекин кўпи билан 50 фоизга камайтириш тарзида ва кўпи билан уч йил муддатга берилиши мумкин. Қўшилган қиймат солиғи бўйича имтиёзлар, шу жумладан товарлар Ўзбекистон Республикасининг ҳудудига олиб кирилишида (импортида) солиқ солишдан бўшаган маблағларни аниқ мақсадларга йўналтириш шарти билан берилиши мумкин эмас.\nТрансферт нархларни белгилаш, назорат қилинадиган чет эл компаниялар, солиқ тўловчиларнинг қонсолидация гуруҳларининг фойдасини солиққа тортиш 2022 йилнинг 1 январидан бошлаб кучга киради ҳамда улар бўйича доимий равишда маълумотлар чоп этилиб борилади.\n«Газета.uz» 31 503


АСОССИЗ АЙБЛОВ УЧУН, АСОСЛИ ЧОРА ҚЎЛЛАНИЛДИ — Teletype\nNavoiy huquqiy targ‘ibot\nАСОССИЗ АЙБЛОВ УЧУН, АСОСЛИ ЧОРА ҚЎЛЛАНИЛДИ\nҚизилтепа туманининг “Зарметан” МФЙда истиқомат қилувчи фуқаро Сабоҳат Қаландарова туман адлия бўлимига Навоий вилоят давлат санитария назорати бошқармаси Қизилтепа туман филиали томонидан унга нисбатан қўлланилган маъмурий жарима жазосидан норози бўлиб мурожаат қилди.\nҲолат ўрганилганда, ходимлар томонида фуқаронинг карантин қоидаларига амал қилмаганлик важи билан маъмурий баённома расмийлаштирилганлиги аниқланди. Маълум бўлишича фуқаро бу ҳақда огоҳлантирилмаган.Унинг қоидабузарлик содир этганлиги тўғрисидаги тушунтириш хати ҳам мавжуд эмас.\n- Мен карантин қоидасини бузганим йўқ. Шу боис, тушунтириш хати ёзиб бермадим. Улар расмийлаштирган баённомадан эса хабарим ҳам йўқ, чунки огоҳлантирилмаганман. -дейди фуқаро С.Қаландарова\nАдлия бўлими томонидан маълумотлар умумлаштирилганда фуқаронинг карантин қоидаларини бузганлигини тасдиқловчи гувоҳлар, фотосурат ёки видеотасмаларнинг мавжуд эмаслиги аниқланди. Шунга қарамасдан, филиал мудири фуқарога нисбтан МЖтКнинг 54-моддаси билан базавий ҳисоблаш миқдорининг икки баравари миқдорида жарима қўллаш бўйича қарор чиқарган. Ваҳоланки, МЖтКнинг 245-моддасига кўра агар ҳуқуқбузар ҳуқуқбузарлик фактини инкор этса, ушбу ҳуқуқбузарлик тўғрисидаги ишлар маъмурий судлар томонидан кўриб чиқилиши назарда тутилган.\nШу боис, туман адлия бўлими томонидан киритилган тақдимномага кўра маъмурий қарор бекор қилиниб, айбдор шахсларга нисбатан интизомий жазо чоралари кўрилди.\nҚизилтепа туман адлия\nбўлими бош маслаҳатчиси С.Искандаров\nDecember 10, 2020, 12:39


Шерзод Шерматов: «Замонавий дунё талабаларнинг ижодий...\n21.04.2018 12:56 0 37673\nИнновацион ривожланиш вазири ўринбосари Шерзод Шерматов жорий йилнинг 19 апрель куни Жаҳон банки миссияси раҳбарлари Диэго Амбасз ва Татьяна Шин билан учрашди. Учрашувда Инновацион ривожланиш ва таълим соҳасидаги ҳамкорлик масалалари муҳокама қилинди.\nШерзод Шерматов айни пайтда Президент Шавкат Мирзиёев раҳбарлигида Ўзбекистон инновацион ривожланиш моделига ўтиш йўлида туб ислоҳотларга тайёр эканини таъкидлади.\nВазир ўринбосари, шунингдек, ҳар қандай йирик лойиҳанинг муваффақиятли амалга ошириш шарти — воситаларни тақсимлашда шаффофлик ва белгиланган вазифаларни амалга ошириш учун юқори малакали мутахассислар жалб этишда эканини қайд этди.\nМуҳокама чоғида вазир ўринбосари таълим сифатини яхшилашда маҳаллий ОЎЮларни шунчаки кўргазма учун юқори технологияли ускуналар билан жиҳозлаш тўғри бўлмаслигини, биринчи навбатда, профессор-ўқитувчилар таркибини ушбу технологиялардан ўзларининг илмий-тадқиқот ва ўқитувчилик фаолиятида унумли фойдаланишга ўргатиш муҳимлигини таъкилади.\nАвваллари илмий-тадқиқот натижалари деярли ишлатилмаган ва узоқ вақт давомида архивларда қолиб кетган. Бироқ ҳозир мамлакат Президенти илмий-тадқиқот фаолияти натижаларини тижоратлаштиришга алоҳида эътибор қаратмоқда. Шундай келиб чиқиб, Инновацион ривожланиш вазирлиги олдидаги муҳим вазифалардан бири олимларнинг хусусий сектор ва давлат органлари билан ўзаро ҳамкорликни йўлга қўйишларини қўллаб-қувватлаш ҳисобланади.\nШерзод Шерматов, Инновацион ривожланиш вазири ўринбосари\nЖаҳон банки миссияси раҳбари Диэго Амбасз самарали учрашув учун чуқур миннатдорлик билдирди ва турли йўналишларда яқиндан ҳамкорлик қилишга тайёрлигини таъкидлади.\nУчрашув якунига кўра, иккала томон ҳам замонавий дунё талабаларнинг ижодий фикрлаши ва ғоялари учун жуда юқори нарх қўяётгани, шунинг учун олий ўқув юртларининг асосий вазифаси билимларни стандартлаштириш эмас, талабаларнинг ижодий фикрлашини ривожлантиришга шароит яратиш эканини қайд этишди.\nШерзод Шерматов Жаҳон банки Инновацион ривожланиш


30 дан ортиқ мамлакатлар глобал исишининг олдини олиш учун метан чиқиндиларини камайтиради\n32 мамлакат «Метан бўйича глобал мажбуриятлар» лойиҳасига қўшилди ва 2030 йилга келиб метан чиқиндиларини 30 фоизга камайтириш ниятида. Халқаро ҳамжамият глобал исишга қарши шундай курашмоқда, деди душанба куни АҚШ президенти Жо Байден маъмурияти.\nЛойиҳа ноябрь ойида Шотландияда бўлиб ўтадиган БМТнинг иқлим конференцияси олдидан тайёрланмоқда. Унинг мақсади — мамлакатларни умумий чораларга қўшилишга ишонтириш ва 2100 йилга келиб ўртача йиллик ҳарорат кўтарилишини 1,5 даража ичида ушлаб туриш.\nМетан атмосферада карбонат ангидриддан кейин иккинчи ўринда туради ва ҳароратнинг ошишига таъсир қилади. У чиқиндихоналарда, чорва молларидан ва абадий музларнинг эриши туфайли фаол равишда чиқарилади. Қисқа муддатда метан карбонат ангидриддан ҳам хавфлироқ бўлиши мумкин: йигирма йил ичида атмосферани 80 баробар кўпроқ иситиши мумкин.\n«Метан билан ифлосланишни камайтириш — бу иқлим хавфини олдини олишнинг энг тезкор имконияти», деди Фред Крупп, Атроф -муҳитни ҳимоя қилиш жамғармаси президенти.\nАҚШ аллақачон янги нефть ва газ қудуқларидан метан чиқиндиларини тартибга солмоқда. EPA келгуси ҳафталарда ушбу газ билан ишлаш қоидаларини чиқаради. Аммо параллель равишда, экологларнинг фикрича, атмосферадаги карбонат ангидрид миқдорини камайтириш керак.\n20 та асосий ифлослантирувчи моддалардан тўққизтаси камайтириш бўйича ваъдаларни имзолаган. Бу АҚШ ва Европа Иттифоқи мамлакатлари, шунингдек Канада, Индонезия, Покистон, Мексика, Нигерия, Аргентина ва Ироқ. Метан чиқиндиларининг яна тўртта асосий манбаси — Хитой, Ҳиндистон, Россия ва Бразилия қўшилишга тайёрлигини билдирмаган.


ЎЗИГА ХОС ХУШЁРЛИК « Ўзбекистон Халқ Ҳаракати\nЎЗИГА ХОС ХУШЁРЛИК\nТошкент мактабларида ўқитувчиларнинг ойликсиз фаолиятига дарсдан ташқари вақтларда мактабни қоровуллаш вазифаси ҳам юклатилди. Ўқитувчилар дарсларидан кейин навбат билан соат тунги 12 гача мактабни қўриқлайдилар.\n03 January 2013 - 14:58\nТелевизор ва ОАВларда мамлакатимизда Янги йил, Арча байрамлари, Президент арчалари ва байрам сайллари ўтаётганлиги ҳақида хабарлар берилишига қарамай, мактабларда ва боғчаларда арча байрамлари таъқиқланган. Тайёрланиб, безатилиб қўйилган арчалар мутасаддилар буйруғига мувофиқ йиғиштириб олинган.\nАрча-ку, уч кунлик нарса, бизлар йил давомида нимадандир, аниқроғи террористлар чиқиб қолишидан хавотирдамиз, дейди мактаб ўқитувчиси. Навбатчиликдан мақсад – хавф сезилгудек бўлса, тегишли жойларга қўнғироқ қилишдир. Бошлиқлар, ҳокимлар, маҳалла раислари ҳам бир-бир айланиб кетишади, қисқаси хушёр туришимиз керак эмиш.\nЭркаклар тирикчилик дардида дунёнинг турли тарафларига қочиб кетган бўлса, начора таълим-тарбиянинг аҳволини тасаввур қилаверинг. Мабодо террористлар бостириб келадиган бўлса, уларга қарши ҳам бизни ҳайдашса ажабмас.\nОйликсиз лавозимлари яна биттага кўпайган ўқитувчилар ўз мактабларини хушёрлик билан қўриқламоқдалар.